Pemain Berumur 16 Tahun Kalahkan Juara Dunia 7 Kali Dalam Kejohanan Dunia Tetris

Seorang pemain ‘wonderkid’ berumur 16 tahun telah menewaskan juara dunia tujuh kali untuk menjadi juara dalam Kejohanan Dunia Tetris.
Classic Tetris World Championship (CTWC) yang diadakan di Portland, Oregon, Amerika Syarikat itu telah menyaksikan Joseph Saelee menumbangkan Jonas Neubauer dengan keputusan 3-0 dalam perlawanan grand final.
Korang boleh saksikan video di bawah yang merakamkan saat-saat manis Saelee berjaya mengesahkan kejuaraannya. Pada mulanya Neubauer agak kecewa apabila melihat Saelee meneruskan permainan dan mengetahui yang beliau tidak dapat mencapai kejuaraaan ke-8, namun apabila melihat Saelee yang terus-terusan mendapatkan mata, Neubauer kagum dan memberikan tepukan kepada lawannya itu sebagai tanda penghormatan.

Joseph wins the Classic Tetris World Championship in some insane high-level play pic.twitter.com/kUibFbdMuO
— Wario64 (@Wario64) October 21, 2018

The moment 16-year-old wunderkind Joseph Saelee dethroned 7-time winner Jonas Neubauer (@neubsauce) to take the World Championship! #CTWC @TheCTWC @ArdaOcalTV pic.twitter.com/zsSwtGfHlB
— Tetris (@Tetris_Official) October 22, 2018
Game Tetris yang dimainkan dalam kejohanan ini merupakan game Tetris dari NES yang dikeluarkan pada 1989, 13 tahun sebelum Saelee dilahirkan. Mencipta sejarah.
Sumber: Eurogamer


Final Fantasy XV: Cakap-Cakap Mengatakan Tarikh Release Adalah 30-September-2016!

Sumber dari Gematsu menyatakan bahawa sumber mereka adalah sangat sangat sangaaaaat boleh dipercayai!

Menurut Gematsu, info mengenai tarikh keramat yang dinanti-nantikan para peminat selama lebih 10 tahun ini, disokong oleh 3 sumber yang berlainan, yang memang mempunyai pengetahuan mengenai tarikh release ini.

Namun begitu, secara rasminya, tarikh release FFXV hanya akan diberitahu pada 30hb Mac 2016 ini semasa acara khas yang dipanggil “Uncovered : Final Fantasy XV”.
JomBaca: Final Fantasy XV: Square Enix Bakal Mengumumkan Tarikh Release Pada 30 Mac!
30hb September 2016. Diharapkan tarikh yang dicakap-cakap ini bakal menjadi kenyataan. Kami berharap anda sempat menabung untuk membeli super special edition FFXV, jika ada keluar nanti.
Terima kasih Gematsu atas rumours ini!

Final Fantasy XV bakal keluar pada tahun ini, pada tarikh yang akan diumumkan kelak pada 30hb Mac 2016 untuk platform PS4 dan XboxOne.


Sony Ada Perancangan Untuk Lawan Xbox Game Pass, Tapi Belum Sedia Umumkan

Salah satu inisiatif yang diperkenalkan oleh Microsoft yang menarik perhatian ramai ialah Xbox Game Pass. Ia merupakan satu langganan seumpama Netflix untuk game yang membenarkan pemain mengakses bermacam senarai game menarik hanya dengan satu langganan.
Sejak diperkenalkan, ramai yang tertanya-tanya, adakah Sony akan memperkenalkan langganan seumpamanya? Nampaknya Sony sebenarnya sedang merancang sesuatu namun mereka belum bersedia untuk mengumumkannya.
Ketika bercakap kepada TASS, ketua PlayStation, Jim Ryan telah ditanyakan mengenai respon Sony terhadap servis langganan Xbox Game Pass. Menariknya, beliau menjawab, “sebenarnya ada berita yang bakal tiba, tapi bukan hari ini.”
Ini sememangnya satu kenyataan yang agak misteri kerana beberapa bulan lalu, beliau telah ditanyakan soalan yang sama, tapi jawapannya agak bertentangan. Semasa bercakap kepada GamesIndustry, Ryam berkata, “kami tidak akan mengikut langkah dengan meletakkan game-game baharu ke dalam model langganan. Game-game ini menggunakan kos jutaan dolar, lebih USD100 juta dolar sebenarnya, untuk membangunkannya. Kami tak nampak itu sebagai sesuatu yang lestari.”
Apakah sebenarnya perancangan Sony untuk memberikan saingan kepada Xbox Game Pass? Dan bila mereka akan mendedahkannya? Sama-sama kita nantikan.


Friday the 13th: The Game Paparkan Trailer Ganas Ngeri Penuh Gore Di PAX East! Jangan Tengok Kalau Takut Darah!

Kitorang suka macamana diorang tak teragak-agak menganimasi aksi-aksi ngeri berdarah ini. Barulah Jason Voorhees dari filem Friday the 13th!

Trailer terbaru Friday the 13th: The Game memaparkan beberapa teknik pembunuhan / execution kalau korang ditangkap Jason Voorhees!
Berlatarbelakangkan lagu terbaru dari Killer – Crazy Lixx untuk game ini, trailer ini juga memperlihatkan rupa model 3D Jason dari Friday the 13th Part 8: Jason Takes Manhattan, dan Friday the 13th Part 9: Jason Goes to Hell.
[su_slider source=”media: 26909,26908″]
Versi terbaru Jason Voorhees juga telah direka eksklusif untuk Friday the 13th: The Game oleh Tom Savini. Tom Savini merupakan pereka karakter Jason Voorhees sehingga Friday the 13th Part 4: The Final Chapter (1984). Karakter di dalam game ini adalah rekaan sambungan selepas Friday the 13th Part 9: Jason Goes to Hell. Beliau membayangkan rupa Jason setelah Jason ditarik masuk ke neraka, beginilah hasilnya.
[su_slider source=”media: 26910,26919,26918,26917,26916,26915,26914,26913,26912,26911″]
JomBaca: Friday the 13th: The Game: Pembunuh Bersiri Kesayangan Ramai Kembali!
Apa yang best sangat pasal Friday the 13th: The Game nih? Gun Media dalam page Kickstarter diorang mengatakan dalam game survival horror multiplayer ini 1 pemain akan menjadi Jason, manakala lagi 7 pemain akan menjadi camp counselor yang diburu! Objektifnya mudah, 7 pemain ini kene survive sepanjang malam daripada di bunuh oleh Jason Voorhees! Kalau kena tangkap, dapatlah merasa teknik pembunuhan seperti trailer di atas tuh nanti.
Friday the 13th: The Game akan diterbitkan bagi platform PlayStation 4, Xbox One dan Steam pada tahun ini juga.


Anime Ghost of Tsushima dan Sekiro: Shadows Die Twice sedang dalam pembikinan?

View this post on Instagram            A post shared by JomGaming (@jomgaming)


Fortnite Dedahkan Mode 50v50 Untuk Masa Terhad, Boleh Dimainkan Sekarang!

Semasa The Game Awards 2017 yang baru sahaja berakhir sebentar tadi, Epic Games telah mendedahkan sebuah mode baru dalam Fortnite.

Mode baru ini adalah 50v50, yang mana pasukan terakhir yang masih kekal hidup akan memenangi perlawanan. Ia merupakan sebuah mode yang hanya boleh dimainkan bermula sekarang hingga 17 Disember ini.
Melalui penerangan yang dikeluarkan di laman web rasmi mereka, ia kedengaran sama seperti mode Battle Royale sedia ada, – boleh bermain sama ada solo, duo atau squad; turun dari bas dan bulatan akan semakin kecil apabila masa bertambah. Tetapi apa yang lainnya adalah ia merupakan pertembungan dua pasukan – 50v50!
Apa yang menarik adalah, korang boleh revive mana-mana ahli pasukan korang (dalam lingkungan 50 orang itu), dan tidak terhad kepada pemain yang berada dalam skuad korang sahaja. Dan pastinya, friendly fire akan ditutup untuk mode ini.
Fortnite kini boleh dimainkan secara percuma di PC, PS4 dan Xbox One.


Rocket League Kini Bawakan Fungsi Cross-Play Sepenuhnya – PS4, Xbox, PC, Switch Main Bersama!

Psyonix baru sahaja mengumumkan yang Rocket League kini telah membawakan fungsi cross-play secara sepenuhnya. Bermakna, pemain di PS4, Xbox One, PC (Steam) dan Switch boleh main bersama.

Walau bagaimanapun, fungsi ini baru sahaja diletakkan dalam random matchmaking, dan belum lagi ada fungsi yang boleh menggabungkan para pemain merentasi platform dalam satu-satu Party di lobi utama.
Maksudnya, sekiranya korang masuk ke dalam game melalui matchmaking, korang boleh bertemu dengan pemain-pemain dari platform lain. Namun, untuk team-up dalam satu Party dengan rakan korang dari platform lain, kemudian matchmake bersama, fungsi ini belum dimasukkan.
Tetapi, sekiranya korang tetap mahu team-up untuk bermain bersama rakan korang di platform lain sebelum fungsi team-up Party dibawakan, korang boleh mainkannya di Private Match. Tapi, iyalah, hanya Private Match sahajalah, tidak boleh ke Matchmaking.
Fungsi cross-play sepenuhnya ini hadir selepas Rocket League memasuki fasa program PlayStation Cross-Play Beta di PS4. Ia merupakan game kedua yang memasuki fasa program ini selepas Fortnite.
Rocket League di PS4 sebelum ini telahpun membuka cross-play antara pemain PS4 dan PC, tetapi pemain PS4 tidak boleh bermain bersama pemain Xbox One dan Switch. Kemaskini terbaru ini telah membuka cross-play antara semua platform yang ada.


Cakap-Cakap Mengatakan Inilah Rupa Bentuk Controller Nintendo NX!

Seorang Redditor mengatakan inilah rupa bentuk controller console next-gen Nintendo, Nintendo NX!

Redditor itu telah memuat naik beberapa gambar kononnya controller tersebut dengan beberapa info.

Dikatakan, hanya stick “nubs” bahagian atas sahaja boleh digerakkan. Bahagian bawah tidak boleh digerakkan.

“Rollers” di atas controller tersebut nampak dan terasa seperti tetikus (mouse) scroll-wheel. Walaubagaimanapun, user tersebut tidak rasa ini adalah design yang final.  Haptic feedback (feeling anda ketika menggunakan alatan yang menggunakan touch) terasa seperti mana anda menggunakan alat dari Apple. Terdapat juga 3.5mm headphone jack di bawah controller tersebut.

User tersebut juga berkata bahawa controller yang ada padanya ini adalah untuk console Nintendo dan dikatakan ini adalah unit untuk Dev-Kit jadi ini bukanlah design yang final.
Dalam satu tweet oleh Game Informer editor-in-cheif, En Andy McNamara mengatakan dia tahu bahawa controller terbaru untuk NX tidak akan mempunyai face button jadi gambar yang dikatakan “leaked” ini sama dengan apa yang diberitahu kepadanya. Bagaimanapun, Andy tidak dapat mengesahkan perkara ini.
Rupa bentuk controller ini sama seperti controller yang pernah di cakap-cakap oleh Dual Pixels pada minggu lepas.

Nintendo juga pernah memfailkan patent untuk design controller yang rupa bentuknya sama seperti gambar-gambar di atas.

Adakah ini benar? Atau tidak benar? Kami pun tak begitu pasti.
Tapi yang pastinya, Nintendo akan muncul ketika event E3 2016 pada Jun ini. Kita hanya boleh berharap Nintendo akan menayangkan kemunculan console terbaru mereka semasa event ini. Nintendo for life!


GTA 6: Rockstar Kasi Teaser Cambes!

Beberapa hari lepas, Rockstar telah meng-upload satu video teaser untuk Grand Theft Auto VI di account Youtube RockstarGamesBETA mereka.
Video tersebut telah menunjukkan apakah yang mampu dilakukan oleh engine yang bakal digunakan oleh GTA VI. Pada awal video, mereka telah menunjukkan POV seorang character yang baru bangun dari pengsan, kemudian melakukan lompatan free-fall dari bumbung bangunan.

Seterusnya, video menunjukkan sebuah kereta seakan-akan Chevrolet Camaro berwarna kuning-hitam ala-ala Bumblebee sedang drift di tengah-tengah gurun. Kita leh tengok physics and particle engine yang mantap dalam scene nih!

Kemudian, video diteruskan dengan menunjukkan kawasan-kawasan di tepi jalan raya, bangunan-bangunan serta kawasan perumahan mewah dengan efek cuaca dan putaran masa yang berbeza serta graphic lighting yang konfem akan membuat air liur korang meleleh!

Dan seterusnya diakhiri dengan kata-kata “Grand Theft Auto VI COMING IN 2017”!!!

Memetik description video tersebut:
Vice City is back on a grand scale . We present to you the game engine and some interesting elements . See for yourself how many changes you waiting
GTA 6 is coming in 2017
Dan kitaorang ada dengar rumours jugak yang GTA VI bakal merangkumi seluruh Amerika Syarikat! Besar gila nih! Amacam, korang excited tak?!


Just Cause 4 Dah Siap Pembikinan – Tunggu Pelancaran Disember Ini!

Mana dia peminat Just Cause? Tinggal sebulan aje lagi untuk pelancaran!

Akaun Twitter rasmi Just Cause telah mengumumkan bahawa game aksi meletup tanpa henti terbaru Just Cause 4 sudah pun siap pembikinannya dan sedia untuk dilancarkan pada 4 Disember ini.

We are pleased to announce that #JustCause4 has GONE GOLD for its worldwide release on December 4th 🏆 Congratulations to @AvalancheSweden for their amazing work creating Solís and Rico’s most ambitious adventure yet ⭐ https://t.co/eieCqdnMgR pic.twitter.com/6iVHc9kHFy
— Just Cause 4 (@justcause) October 30, 2018
Avalanche Studios juga telah mendedahkan benda-benda best yang akan disediakan buat game tersebut sepanjang tahu 2019 nanti. Video teaser di bawah mengumumkan 3 expansion pack yang akan dilancarkan sepanjang 2019 – “Dare Devils”, “Los Demonios”, dan “Agency Strikes Back”.

Just Cause 4 akan dilancarkan bagi platform PS4, Xbox One dan PC pada 4 Disember 2018.


EA Terima Anugerah Guinness World Record Sebagai Komen Paling Banyak ‘Downvote’ Di Reddit

Masihkah korang ingat dengan komen dari EA terhadap rungutan yang dilontarkan oleh para pemain kerana terpaksa menunggu karakter-karakter dalam Star Wars Battlefront II seperti Darth Vader dan Luke Skywalker melalui loot box?
Ya, komen dari EA itu telah dinobatkan sebagai komen paling banyak mendapat ‘downvote’ dalam sejarah di Reddit oleh Guinness World Record.
Seorang pengguna Reddit, amasha, telah memuatnaik satu gambar. Gambar tersebut diambil dari buku terbaru Guinness World Record untuk tahun 2020 — memperlihatkan salah satu rekod terbaru yang dimasukkan, iaitu komen paling banyak mendapat ‘downvote’ di Reddit ialah komen dari EA itu. Secara tepatnya, komen tersebut mendapat 683,000 downvote.
https://www.reddit.com/r/StarWars/comments/d0hmpu/made_it_to_the_guinness_book_of_world_records_2020/
Pada tahun 2017, EA telah melancarkan Star Wars Battlefront II. Mereka mendapat kecaman yang cukup hebat apabila mereka memutuskan untuk mendapatkan karakter-karakter ikonik, pemain perlu membuka loot box, yang mana ia bergantung kepada keberangkalian. Semestinya para pemain merungut kerana mereka telah pun membeli game tersebut dengan harga game penuh, tetapi masih perlu menunggu terlalu lama untuk memainkan karakter kegemaran. Itupun kalau keberangkalian (loot box) memihak kepada mereka.
Seorang pengurus komuniti dari EA yang tidak dikenali telah menjawab rungutan tersebut dengan mengatakan “niatnya adalah untuk menyediakan pemain dengan perasaan bangga dan kejayaan apabila berjaya meng-unlock pelbagai Hero”. Korang boleh baca komen penuh beliau di sini.
Maka, rekod ini pastinya perlu menjadi ingatan kepada EA khususnya, dan keseluruhan penerbit game agar tidak meletakkan model bisnes yang merepek serta bijak menjawab respon para pemain. Silap langkah, masuk buku Guinness World Record lah jawabnya.


Saksikan 18 Minit Gameplay No Straight Roads – Game Aksi Yang Bertarung Menggunakan Rentak Muzik

Masih keliru bagaimana game yang dikatakan sebagai game muzik tapi bukan sebuah game bergenrekan rhythm? Jom layan gameplay terbaru ini untuk ketahui game ini sebenarnya macam mana!

Di PAX East yang berlangsung di Boston, Amerika Syarikat baru-baru ini, Wan Hazmer telah ditemuramah oleh Gematsu untuk bercakap tentang game No Straight Roads. Dalam temuramah tersebut, Metronomik turut telah memperlihatkan dua video yang memaparkan dua misi berbeza – “Mother and Child” dan “DJ Subatomic Supernova”.
Korang boleh tontonnya di bawah:

Secara ringkasnya, No Straight Roads akan membawa pemain sebagai seorang ahli dalam kugiran rock, mempunyai misi untuk menentang empayar EDM. Genre yang akan diketengahkan ialah game aksi yang memfokuskan kepada muzik, namun ia bukanlah game bergenrekan rhythm.
Metronomik merupakan studio pembangun game yang berpangkalan di Malaysia, yang diketuai oleh Wan Hazmer, anak tempatan Malaysia, bekas pembangun Square Enix yang menjadi lead game designer untuk Final Fantasy XV.
No Straight Roads akan dilancarkan pada musim bunga 2019 (sekitar Mac hingga Jun) untuk PC (Steam) dan PS4.


Pemilihan Atlet Esports Ke Sukan SEA 2019 Diumumkan, Akan Diadakan Di Setiap Negeri

Sejak sekian lama menanti, akhirnya berita yang dinantikan seluruh komuniti esports di Malaysia telah tiba.

Persatuan Esukan Malaysia (ESM) telah mengumumkan pemilihan pemain esports untuk mewakili negara ke Sukan SEA ke-30 di Filipina yang akan diadakan pada tahun ini.
Lima pingat untuk esports akan dipertandingkan dalam temasya sukan terbesar Asia Tenggara itu, dan satu acara demonstrasi akan dipertunjukkan. Lima game yang telah disahkan akan dipertandingkan sebagai pingat ialah Defense of the Ancients (DotA) 2, Starcraft II, Mobile Legends: Bang Bang (MLBB), Arena of Valor (AOV) dan Tekken 7. Kesemua pemilihan ini akan diuruskan oleh ESM dan Kementerian Belia & Sukan (KBS).
Pemilihan ini akan dibahagikan kepada tiga seksyen: Kelayakan Peringkat Negeri, Peringkat Akhir Kebangsaan dan Bootcamp.
13 negeri dan 3 wilayah persekutuan akan terlibat dalam Kelayakan Peringkat Negeri. Dari sini, para pemain/pasukan akan dipilih untuk Peringkat Akhir Kebangsaan. Kelayakan Peringkat Negeri akan dilakukan secara online, kemudian Peringkat Akhir Kebangsaan pula akan diadakan secara offline.
Kemudian, ESM dan KBS akan menyokong para pemain/pasukan ini dengan memperkenalkan program pembangunan esports buat julung kalinya melalui Bootcamp.
Penyertaan terbuka kepada semua warganegara Malaysia yang berumur 13 tahun ke atas. Bimbingan ibu bapa/diperlukan bagi peserta yang berumur bawah 18 tahun.
Para pemain/pasukan yang berminat boleh mendaftar di laman web rasmi ESM.


Extopia: Kenapa Bergaduh Antara PUBG Dan Fortnite Kalau Boleh Mainkan Kedua-duanya Dalam Satu Game?

Apa jadi apabila PUBG dan Fortnite bergabung dalam satu game?

Sejak Fortnite Battle Royale dilancarkan, ia sering menjadi perbandingan kepada PlayerUnknown’s Battleground, sebuah game bergenre battle royale yang telah mencipta fenomena sebelum itu. Jadi, mengapa kita perlu berdebat lagi sama ada PUBG ataupun Fortnite lebih baik kalau kita boleh menikmati gameplay kedua-dua game ini dalam satu game terbaru?
Ya, betul. Memperkenalkan, Extopia, sebuah game bergenre battle royale yang membawakan grafik dan persekitaran realistik seperti PUBG dan memperkenalkan mekanik membina pelbagai bentuk binaan seperti Fortnite.
Korang boleh saksikan trailernya di bawah:

Paling menarik tentang game ini adalah ia dibangunkan oleh CiBmall, sebuah studio pembangunan dari Malaysia!
Di bawah korang boleh lihat pula video acah yang memperlihatkan pengubahsuaian karakter yang bakal ada dalam game ini nanti:

Ini pula map untuk game ini yang baru sahaja didedahkan:

Korang sudah boleh dapatkan Alpha Key untuk game ini dengan menekan link ini, kemudian menjawab beberapa soalan tinjauan (survey). Walau bagaimanapun, selepas mendapat Alpha Key tersebut, korang perlu menyimpannya terlebih dahulu kerana game ini masih belum boleh dimuat-turun.
Buat masa ini, hanya platform PC diumumkan, dan tiada sebarang pengumuman ke platform-platform lain.
Apa-apa perkembangan terbaru tentang game ini korang boleh ikuti mereka di Facebook Extopia.


PUBG: New State Jana RM10.98 Juta Pada Minggu Pertama Pelancaran

PUBG: New State, iaitu sekuel kepada PUBG: Mobile, telah dilancarkan secara global pada 11 November lalu.
Dalam minggu pertamanya sahaja, game terbitan Krafton itu dilaporkan telah menjana pendapatan sebanyak USD2.6 juta (~RM10.98 juta) melalui Apple App Store dan Google Play.
Laporan ini hadir dari firma penganalisis industri gaming, Sensor Tower, lapor GamesIndustry.biz, yang turut mendedahkan tiga negara yang menyumbangkan pendapatan tertinggi ialah Amerika Syarikat, Jepun dan Turki.
Sensor Tower juga menganggar bahawa game battle royale mobile itu telah dimuat-turun sebanyak 23 juta kali di seluruh dunia, di mana India mencatatkan 7 juta muat-turun, iaitu lebih daripada 30% jumlah muat-turun keseluruhan.
Pemain di Amerika Syarikat dan Korea Selatan pula masing-masing berada di kedudukan kedua dan ketiga dari jumlah muat-turun, berada di belakang India.


Melalui Servis PlayStation Now, Korang Kini Boleh Download Terus Game PS2 Dan PS4 Terpilih

Biasa dengar dengan servis PlayStation Now? Kini, servis ini telah ditambah dengan satu fungsi yang akan dinanti-nantikan oleh semua pelanggan.
Kepada korang yang tidak tahu apa itu PlayStation Now, ia merupakan servis yang menyajikan kepada para pelanggannya dengan pelbagai game PS4 dan PS2. Apa yang membuatkan servis ini kurang mendapat sambutan ialah disebabkan game-game tersebut perlu dimainkan secara streaming — atau lebih dikenali sebagai cloud gaming. Bermakna, sekiranya korang tidak mempunyai sambungan Internet yang stabil dan pantas, sememangnya payah untuk menikmati servis ini.
Ia membolehkan para pelanggan bermain pelbagai game PS2, PS3 dan PS4 terpilih secara streaming di PS4 dan PC.

Kini, Sony telah mengumumkan bahawa beberapa game terpilih dalam servis ini boleh korang download terus ke PS4 para pemain. Maksudnya, Internet hanya diperlukan semasa memuat-turun game tersebut, dan selepas ia habis download, korang boleh mainkannya seperti biasa tanpa perlu sambungan Internet.
Melalui apa yang diumumkan Sony di PlayStation Blog, senarai game yang menyokong fungsi terbaru ini ialah “hampir semua” game PS4 yang ada dalam servis PlayStation Now dan game-game PS2 yang telah di-remastered untuk PS4.
Walaupun tiada sebarang penambahan caj apabila fungsi terbaru ini dilancarkan, para pemain tetap perlu sambungkan kepada Internet selang beberapa hari untuk mengesahkan (verify) langganan PlayStation Now itu. Sesuatu yang pastinya lebih mudah untuk dilakukan daripada perlu streaming game-game tersebut sepanjang masa.

Buat masa ini, PlayStation Now hanya dilancarkan untuk rantau Amerika Utara, Eropah dan Jepun. Masih belum dilancarkan untuk pasaran Malaysia.


Alibaba Akan Menganjurkan Pertandingan Esports?

Wow! Alibaba akan menganjurkan pertandingan Esports? Eh bukan Alibaba dalam citer P Ramlee tu. Nak tau yang mana? Teruskan membaca.

Alibaba sebuah syarikat laman web E-dagang terbesar di dunia yang dimiliki oleh Jack Ma – ahli peniagaan yang berjaya dari China akan menganjurkan pertandingan eSports dengan dana sebanyak RM 25.1 Juta!
Pertandingan ini akan diterajui oleh Alibaba Sports Group (ASG) dan juga rangkaian firma sosial Singapura iaitu YuuZoo Co. Siri pertandingan eSports ini nanti akan dikenali dengan nama “AliSports World Electronic Sport Games” atau singkatannya WESG.

Pertandingan ini akan merangkumi game DotA 2, Counter-Strike: Global Offensive (CS:GO), Starcraft 2: Legacy of the Void, dan juga Hearthstone. Acara ini dikatakan akan bermula pada bulan April 2016 ini dan menawarkan hadiah terkumpul sehingga USD 5.5 Juta untuk kesemua 4 game yang akan dipertandingkan

Ini merupakan satu kejayaan positif bagi eSports kerana telah mula mendapat perhatian dari syarikat-syarikat besar yang tidak mempunyai latar belakang mengenai game. Diharap ini dapat membesarkan lagi arena eSports setanding dengan sukan-sukan lain di mata dunia.
ADIOS!


PES 2018 Lite Diumumkan, Mainkan Versi Percuma Ini Sekarang Di PC, PS3, PS4, Xbox 360 Dan Xbox One

Tabung masih belum cukup untuk dapatkan game penuh PES 2018? Jom muat-turun versi percuma ini!

Konami telah mengumumkan versi percuma untuk PES 2018, yang digelar PES 2018 Lite. Ia merupakan versi percuma sama yang turut pernah dibawakan ke dalam PES 2016 dan PES 2017 dulu.
Apa yang ada dalam PES 2018 Lite ini? Korang akan disediakan dengan beberapa gamemode, yang terdiri daripada mode offline dan mode online.
Mode offline yang ada adalah Exhibition Match dan Training Mode, manakala untuk mode online pula, myClub dan PES LEAGUE Mode turut ditampilkan.
Untuk Exhibition Match, hanya empat pasukan yang boleh dimainkan, iaitu FC Barcelona, Liverpool FC, Borussia Dortmund dan Inter Milan.
Korang boleh muat-turun versi percuma ini melalui platform-platform di bawah:

PC (Steam)
PS4
PS3
Xbox One
Xbox 360

Lorong keramat di dalam Anfield.
JomBaca: PES 2018: Perubahan Gameplay, 1,000 Thumbnail Baru, Kemaskini Wajah 40 Pemain Akan Dikeluarkan Khamis Ini


Kemaskini Genshin Impact 1.6 – Mengembara Bersama Klee Dalam Midsummer Island Adventure

Genshin Impact bakal memasuki kemaskini 1.6. Dengan kemaskini ini, Mihoyo membawakan beberapa buah event baharu, boss baharu dan banyak lagi.

Kaedehara Kazuha: Karakter Baharu Untuk Pengenalan Inazuma

Dari trailer yang diperlihatkan, Kazuha ialah karakter yang memakai elemen Anemo dan menggunakan pedang. Kazuha elemental skill iaitu Chihayaburu akan melepaskan arus angin yang boleh menarik apa-apa objek dan musuh ke arahnya. Pada masa yang sama, Kazuha akan berada di udara dan dia dia boleh melakukan Plunging Attack ke arah musuh yang ditarik oleh arus angin.
Manakala burst Kazuha akan melepaskan satu serangan pedang yang boleh menghasilkan dinding angin Anemo dan memerangkap mana-mana musuh yang berada dalam bulatan arus tersebut. Serangannya boleh dipertingkatkan apabila elemen Anemo bertindak balas dengan mana-mana elemen yang berada di medan pertarungan seperti Pyro, Cryo, Hydro atau Electro.

Kazuha juga memberikan buff tambahan kepada ahli kumpulan. Semasa reaksi Swirl diaktifkan, ahli pasukan akan diberikan serangan elemental tambahan kepada elemen masing-masing. Passive Talent Kazuha mengurangkan stamina yang diperlukan semasa berlari.
Di dalam Archon Quest terbaru, pemain akan mengenali dengan lebih dekat mengenai Kazuha dan juga apa yang terjadi di Inazuma. Dan tidak lupa juga, Beidou akan membuat kemunculan pertamanya dalam quest baharu ini.
Boss Baharu: Maguu Kenki
Dengan Kazuha sebagai karakter pertama kepada pengenalan Inazuma. Begitu juga dengan Maguu Kenki sebagai world boss pertama bertemakan Inazuma. Bagi pemain yang ingin mendapatkan Kazuha, mereka perlu berdepan dengan boss ini untuk mendapatkan bahan-bahan yang diperlukan.

Malah, Maguu Kenki juga muncul dalam event Legend of the Vagabond Sword bersama-sama dengan Oceanid dan Primo Geovishap. Event ini membolehkan pemain mengubahsuai tahap kepayahan dan juga tetapan lain mengikut kehendak pemain. Namun, lagi tinggi tahap kepayahan, lagi tinggi markah yang boleh dicapai.
Banner karakter: Klee dan Kazuha

Banner Klee akan dimulakan terlebih dulu sebagai karakter lima bintang Pyro yang menggunakan senjata catalyst. Banner Klee juga merupakan banner rerun selepas kemunculan pertamanya pada bulan Oktober tahun lepas. Banner Klee akan berada selama 2 atau 3 minggu sebelum banner Kazuha sampai.
Skins karakter: Jean dan Barbara

Kemaskini 1.6 memperkenalkan sistem skin. Skin Summertime Sparkle Barbara boleh didapati secara percuma melalui event Echoing Tales. Manakala, skin Sea Breeze Dandelion Jean perlu dibeli melalui shop dengan harga 1350 Genesis Crystals.
Event di atas pulau-pulau baharu

Kemaskini ini juga memperkenalkan kawasan baharu pulau-pulau yang berdekatan dengan wilayah Inazuma. Terdapat pelbagai event yang disediakan antaranya pemain boleh memandu bot untuk menembak musuh dan mengumpul coins. Dalam mode co-op juga, pemain boleh memandu bot masing-masing bersama-sama dengan pemain lain.
Event ini juga akan disediakan shop yang memberikan pelbagai ganjaran dan antara item yang boleh diambil ialah senjata empat bintang catalyst “Dodoco Tales”. Selain itu, terdapat juga minigames lain yang disediakan dengan ganjaran seperti Mora, Hero Wits dan Primogems.
Penambahan lain
Untuk Serenitea Pot pula, pemain kali ini boleh membawa masuk 8 karakter ke dalam rumah yang telah didekorasi oleh pemain. Karakter yang berada dalam Serenitea Pot juga akan mendapat Character Companionship Experience dan juga boleh meningkatkan Adeptal Energy Rank.

Untuk memburu raksasa dalam world, Adventurer Handbook kini berguna apabila selepas pemain menewaskan raksasa, raksasa yang sama akan ditunjukkan dalam peta di kawasan lain. Pemain tidak perlu lagi perlu membuka Adventurer Handbook untuk klik semula butang navigate untuk raksasa seterusnya. Domain juga akan menyediakan informasi previu tentang raksasa apa yang perlu pemain berdepan. Ini bagi memudahkan pemain untuk bersedia sebelum masuk ke dalam domain.
Inazuma lebih dekat
Mihoyo juga memaparkan beberapa concept arts untuk wilayah akan datang iaitu Inazuma.
Seirai Island
Narukami Island
Tsurumi Island
Kemaskini 1.6 akan dilancarkan ke dalam Genshin Impact pada 9 Jun 2021. Namun, Inazuma tidak akan termasuk dalam kemaskini ini, malah mereka belum umumkan sama ada Inazuma akan dibawakan ke dalam kemaskini 1.7 ataupun tidak.
Sumber: xda


Bebe Rhexa Umumkan Just Dance 2018 dan 300 Lagu Dalam Songlist!

Tiba-tiba penari melanda pentas Ubisoft di E3 2017 menunjukkan Just Dance 2018 (JD18), tanpa disangka Bebe Rhexa muncul sambil menyanyikan lagu The Way I Are.
Sebanyak 300 lagu akan berada di dalam pilihan JD18 kali ini termasuk dengan Just Dance Now.

Antara lagu yang akan berada dalam list JD18 dan gameplay dance-step sudah berada di Youtube JD18!

Rockabye – Clean Bandit Ft. Sean Paul & Anne-Marie
24K Magic – Bruno Mars
Side To Side – Ariana Grande Ft. Nicki Minaj
Chantaje – Shakira Ft. Maluma
Naughty Girl – Beyoncé
The Way I Are (Dance With Somebody) – Bebe Rexha Ft. Lil Wayne
Automaton – Jamiroquai
Bubble Pop! – HyunA
Love Ward – Hatsune Miku
Make it Jingle – Big Freedia
Daddy Cool – Groove Century

JD18 akan berada di platform PS4, XB1, Switch, Wii U, Wii, PS3 dan XB360. Pass Just Dance Now selama 3 bulan didatangkan percuma dengan pembelian JD18.


PSX SEA 2018 Diumumkan Akan Diadakan Di Bangkok, Thailand Pada Ogos Ini

Jalan-jalan test game baru sambil makan tomyam!

Beberapa hari lalu, PlayStation Asia telah mengumumkan yang PlayStation Experience South East Asia (PSX SEA) akan kembali pada tahun ini, selepas pertama kalinya dibawakan ke rantau Asia Tenggara pada tahun lepas di Kuala Lumpur, Malaysia.
Terbaru, mereka telah mengumumkan beberapa info baru yang dinanti-nantikan para peminat setia PlayStation rantau ini sejak beberapa hari lalu. PSX SEA 2018 akan diadakan di GMM Live House, Bangkok, Thailand pada 18 dan 19 Ogos ini.
Dalam laman web rasmi, mereka menyatakan yang yuran kemasukan akan diumumkan kemudian.
PSX SEA merupakan sebuah expo yang dibawa khas oleh Sony ke rantau Asia Tenggara. Antara aktiviti yang boleh dilakukan ialah mencuba game-game baru yang belum dilancarkan, sama ada eksklusif dan lain-lain; bertemu dengan penerbit-penerbit game dan membawa pulang barangan-barangan (merchandise) rasmi.
Korang boleh saksikan video di bawah untuk mengetahui kemeriahan expo ini pada tahun lalu yang berlangsung di ibu kota Kuala Lumpur:


Lebih RM400 Ribu Diperlukan Untuk Level-Up Karakter Diablo Immortal Ke Tahap Maksimum

Diablo Immortal baru sahaja dilancarkan beberapa hari lalu, dan kini game game MMOARPG percuma terbaharu daripada Blizzard itu telah menerima kecaman yang amat teruk.
Di Metacritic, para peminat yang kecewa telah mengebom laman Diablo Immortal dengan memberikan markah yang paling rendah. Ketika artikel ini ditulis, markah yang dicatat di laman itu adalah 0.7 per 100.

Sebab utama mengapa game ini menerima kecaman begitu teruk adalah langkah Blizzard dalam membawakan elemen “pay-to-win” ke dalam francais kesukaan ramai ini.
Menurut analisis yang dibuat Bellular News, mana-mana pemain tidak akan dapat mencapai ke level maksimum dalam game ini tanpa berbelanja dengan wang sebenar kerana loot dengan tier tertinggi hanya boleh didapati dengan membeli Legendary Gems.
Analisis ini mendapati bahawa untuk mencapai ke level paling tinggi dalam game ini, pemain perlu berbelanja sehingga USD110,000 (~RM483,000).
Lebih menyakitkan, Legendary Gems tidak boleh dibeli secara terus walaupun menggunakan wang sebenar, sebaliknya hanya boleh didapati dalam Legendary Crests, iaitu loot box yang memberikan pemain item secara rawak (random).
Ada juga kajian di Reddit mendapati satu stat sahaja dalam game ini memerlukan belanja sebanyak USD50,000 (~RM219,000) untuk memperolehnya.
Menurut VGC, disebabkan unsur perjudian dalam loot box ini, Diablo Immortal sudahpun dibuang dari negara Belgium dan Belanda. Seperti ramai sedia maklum, kedua-dua negara ini amat agresif dalam membendung isu perjudian dalam game.
Diablo Immortal kini dilancarkan di beberapa negara untuk PC dan mobile. Namun, game ini masih belum dilancarkan di Asia Tenggara termasuk Malaysia.


Seorang Gamer Bakal Kehilangan Penglihatan Matanya, Memilih Untuk Mainkan Red Dead Redemption 2 Sebagai Game Terakhir

Apakah perkara terakhir korang akan lakukan apabila tahu yang tidak lama lagi penglihatan mata korang akan hilang?

Seorang gamer, u/ryddyt telah menaikkan satu post di r/reddeadredemption, menceritakan tentang dirinya yang mampu membuat kita semua menitiskan air mata.
Beliau bakal kehilangan penglihatannya tidak lama lagi, disebabkan satu penyakit mata yang semakin merosot yang dihadapinya. Dan beliau telah memutuskan untuk bermain, dan baru sahaja menamatkan, Red Dead Redemption 2 sebagai video game terakhir yang beliau mainkan dalam hidup, sebelum pandangannya menggelap buat selamanya.
Dalam post di Reddit itu, beliau berkongsikan bagaimana sepanjang hidupnya beliau bermain bermacam jenis game — pelbagai genre di pelbagai platform — sehinggalah kepada game terakhirnya, Red Dead Redemption 2 yang disifatkannya sebagai antara game terbaik sepanjang zaman.
“Video game telah menjadi sebahagian daripada hidup saya sejak berumur 6 tahun dan ayah saya pernah bawa pulang Nintendo 64 dan kami sekeluarga luangkan masa sepanjang malam bermain Super Mario 64. Saya ada Xbox, Xbox 360, PS4, dan Xbox One dan ia merupakan satu perjalanan yang mengagumkan yang telah membawa saya ke dunia Halo, Gears of War, The Last Of Us, Grand Theft Auto, Bioshock, Portal, Elder Srolls, Fallout, dan banyak lagi.”
“Saya sangat sayangkan video game dan akan sentiasa sayangkannya, ia amat bermakna kepada saya sehinggakan saya terpaksa mengakhiri perjalanan gaming saya dengan memainkan antara game terbaik sepanjang zaman [Red Dead Redemption 2].”
“Terima kasih Rockstar, kalian telah ciptakan satu game yang hebat dan ia akan sentiasa mendapat tempat yang istimewa dalam hati saya.”
Beliau mengatakan yang beliau akan menikmati dan menjelajah dalam game itu untuk beberapa minggu lagi sebelum menjual Xbox miliknya itu dan “berpindah kepada sesuatu yang baru dan mengujakan”. Begitulah kuatnya semangat yang ditonjolkan gamer ini — di sebalik bakal kehilangan satu nikmat yang cukup berharga, beliau masih boleh mengatakan yang kehilangan penglihatan adalah “sesuatu yang mengujakan”.
Melalui semakan kami terhadap profile Reddit beliau, beliau cukup aktif dalam mengadukan masalah yang dihadapi sebagai seseorang yang mempunyai masalah penglihatan di subreddit-subreddit yang lain. Antaranya seperti bagaimana sukarnya untuk mendapat karier yang beliau idamkan serta beberapa diskriminasi yang terpaksa ditempuhi dari kalangan masyarakat.
Lebih menyayat hati apabila ada satu post yang beliau naikkan di r/SuicideWatch pada tahun lalu, beliau seolah-olah sudah putus asa untuk meneruskan kehidupan lagi, merasa penat dengan layanan yang beliau sering terima.
Pembacaan di bawah mengandungi spoiler besar untuk penamat Red Dead Redemption 2. Jangan teruskan kalau korang masih belum habis mainkan game ini.

Bagi korang sudah habiskan Red Dead Redemption 2, pasti merasakan perkongsikan yang dibuat oleh u/ryddyt ini begitu menyakitkan. Menamatkan RDR2, di mana Arthur Morgan mati dalam keadaan yang penuh meruntun jiwa, mati disebabkan penyakit tuberculosis. Mengetahui pula yang ia adalah game terakhir yang beliau mainkan dalam hidup– oh sukar untuk digambarkan betapa sayunya hati ini.
Penamat kisah dalam RDR2 sememangnya sesuatu yang benar-benar bermakna. Dalam review JomGaming, penulis mengatakan yang RDR2 menyajikan satu kisah yang memberikan kesan paling mendalam dalam mana-mana game yang pernah penulis mainkan.

Begitulah kehidupan. Kita semua harus jadikan kisah u/ryddyt ini sebagai satu perjalanan hidup yang harus kita nikmati. Setiap nikmat yang masih mampu kita genggam mesti dihargai dengan penuh rasa kesyukuran — sebelum ia dikembalikan semula kepada Tuhan.
Gaming itu indah, gaming itu kehidupan.


PS4 Akan Terus Penting Dalam Tempoh 4 Tahun Lagi, Kata Bos PlayStation

Sony sebelum ini pernah menyatakan yang mereka akan terus menyokong komuniti PS4 walaupun selepas PS5 dilancarkan kelak. Terkini, CEO PlayStation, Jim Ryan sekali lagi telah mengingatkan perkara ini.
Dalam temuramah bersama The Washington Post, Ryan berkata, “Komuniti PS4 akan terus menjadi amat penting kepada kami untuk tiga hingga empat tahun lagi.”
“Ramai yang akan berpindah ke PS5, harap kami akan lakukan tugas kami dengan baik, tapi puluhan juta masih lagi akan bermain PS4.”
PS4 sememangnya bakal menjadi platform yang sangat mustahak untuk membantu pelancaran PS5. Melalui fungsi backward compatibility, 99 peratus game PS4 akan boleh dimainkan di PS5. Malah, Sony kelihatan belum cukup berani untuk melancarkan game-game pihak pertama mereka yang hanya eksklusif untuk PS5 kerana Horizon Forbidden West dan Spider-Man: Miles Morales akan tetap dilancarkan ke PS4.
PS4 yang dilancarkan pada November 2013 akan masih lagi kekal relevan sehingga sekurang-kurangnya empat tahun lagi, walaupun pada 19 November ini, PS5 akan dilancarkan ke pasaran Malaysia.


Panjang Story Campaign Dalam Star Wars Battlefront II Telah Didedahkan! Cukup Panjang Untuk Korang?

Cukup panjang tak story campaign ini?

Antara tarikan utama dalam Star Wars Battlefront II kali ini adalah story campaign yang bakal ditampilkan. Apa yang membuatkan semua peminat tegar tidak sabar untuk memainkannya adalah kerana ia merupakan kisah yang canon kepada filem-filem Star Wars, yakni menjadi penyambung rasmi antara Return of the Jedi dengan The Force Awakens.
Apabila bercakap tentang sebuah kisah yang canon, apa yang sentiasa bermain dalam para peminat adalah berapa panjangkah story campaign itu untuk dihabiskan. penerbit Motive, studio yang membangunkan story campaign ini, David Robillard telah mendedahkan panjang story campign ini kepada Press Start.
Kata Robillard, ia akan mengambil masa 5 hingga 8 jam permainan, pastinya bergantung kepada bagaimana cara kita memainkannya.
“Kami rasakan yang 5-7 jam, mungkin 8 jam adalah masa yang agak baik…kami mahu sentiasa memacu ke arah fantasi Star Wars yang pemain akan rasai dan dan bukan meleret,” katanya.
Pada pendapat kami, 5 hingga 8 jam untuk sebuah story campaign adalah satu jangka masa yang agak baik. Ia seumpama kebanyakan game yang memfokuskan story campaign yang linear, seperti siri Call of Duty dan Uncharted.

Star Wars Battlefront II akan dilancarkan sepenuhnya pada 17 November 2017 di PC, PS4 dan Xbox One.
JomBaca: Bundle Edisi Khas PS4 Pro Bertemakan Star Wars Battlefront II Akan Dilancarkan Dengan Harga RM1,999


Jom Unbox: Dishonored 2 Premium Collector’s Edition!

Kali ini, kami bawakan anda unboxing untuk Dishonored 2 Premium Collector’s Edition! Jom baca tengok apa yang menarik!

Dari saat saya nampak cincin signet Emily Kaldwin boleh dibeli, nafsu saya memang tak boleh ditahan lagi. Jadi, apa tunggu lagi, ambil kesemuanya dalam satu set; game versi PS4, topeng Corvo dan cincin meterai Empress of the Isles. Jom unbox Dishonored 2 Premium Collector’s Edition!

Game hasil rekaan Arkane Studio ini telah diumumkan sejak acara E3 2015 dan dipersembahkan di E3 2016 oleh syarikat penerbit Bethesda. Dishonored 2 adalah satu game yang agak unik. Ini kerana korang boleh pilih untuk bermain keseluruhan kempen single-player sebagai salah seorang dari dua protagonis; Corvo Attano, hero dari game pertama atau Emily Kaldwin, anak Corvo yang sudah matang dan mempunyai set kuasa ajaib sendiri.
Dengan adanya dua hero Dishonored 2, set edisi collector telah menyediakan beberapa barangan menarik yang amat berkait dengan mereka. Ini adalah barangan yang terdapat dalam kotak:

Poster propaganda penuh
Game penuh dan steelcase edisi terhad
Topeng Corvo Attano dengan stand, 13.5 inci (H) x 6 inci (W) x 5.5 inci (D).
Replika cincin meterai Emily Kaldwin dengan kotak cincin
Kod untuk download add-on Digital Imperial Assassin’s Pack. Kod ini menyediakan beberapa barangan in-game untuk kemudahan progress game, seperti bonecharms eksklusif Duelist’s Luck dan Void Favor.
Kod untuk download game Dishonored Definitive Edition. Game inilah yang memperkenalkan protagonis Corvo dan usaha beliau untuk membalas dendam atas pembunuhan Empress Jessamine. Edisi ini juga termasuk kesemua add-on DLC game pertama; Dunwall City Trials, The Knife of Dunwall dan The Brigmore Witches.

Kotak Premium Collector’s Edition
Bahagian depan. Topeng ikonik dari game pertama.
Bahagian belakang. Banyak butiran terperinci.
Bahagian tepi kanan dan kiri kotak menunjukkan gambar ayah dan anak yang akan diburu oleh kuasa kejam!
Semasa saya membuat unboxing barulah perasan bahawa kulit kotak dengan logo PS4 ini melindungi kotak sebenar Dishonored 2 Premium Collector’s Edition!
Bahagian di sebalik kulit cover. Gambar portrait watak utama serta logo Outsider dicetak atas kotak.
Poster Propaganda Penuh
Poster ini akan banyak dijumpai apabila merantau di bandaraya Karnaca.
Poster kertas berwarna ini telah dicetak di depan dan belakang dengan gambar dua watak yang penting di siri Dishonored. Seorang daripadanya adalah permaisuri agung yang ditimpa kecelakaan di game pertama, Jessamine Kaldwin, ibu pada Emily. Yang kedua adalah watak yang diperkenalkan di DLC game pertama, Delilah. Dia menjadi antagonis utama di Dishonored 2 dan nampaknya dia memang berhasrat untuk mengekalkan tempatnya sebagai Empress.
Game dan Steelcase Edisi Terhad
Steelcase bahagian luar amat menunjukkan perbezaan kedua-dua protagonis.
Bahagian dalam Steelcase; satu salinan fizikal dan beberapa item yang agak menarik!
Kes cover plastik tebal ini mengandungi satu disk game Dishonored 2 dan dua kertas yang mengandungi kod-kod istimewa; kod add-on Digital Imperial Assassin’s Pack dan kod game digital Dishonored Definitive Edition!
Ikuti Facebook JomGaming untuk cara-cara bagaimana korang boleh mendapatkan kod ini!
Topeng Ikonik Dishonored
Apabila sekali lagi ditimpa malapetaka, tiada pilihan lain bagi Corvo selain memakai topeng mekanikal dan cuba menyelamatkan keluarga serta dunia.
“Marilah buat kali terakhir, kawan lama.”
Agak kagum dengan butiran halus seperti alur garisan metalik di muka topeng.
Setiap sudut bahagian topeng menunjukkan pengaruh steampunk dalam reka bentuknya.
Korang mesti tertanya, “Boleh tak pakai?” Ya, memang boleh dan saya sudah mencubanya. Malangnya, keseluruhan topeng ini diperbuat daripada plastik keras, jadi memang tidak sesuai atau selesa untuk dijadikan sebagai bahan cosplay! Kesian!
Cincin Meterai Permaisuri Agong
Akhir sekali adalah replika cincin Emily Kaldwin! Berbeza dari topeng Corvo, cincin ini diperbuat dari aloi zink dan boleh dipakai di tangan sendiri!
Kotak cincin yang tertulis dengan nama game.
Replika cincin Emily dimuatkan di dalam kotak disalut baldu.
Cun gila dapat pakai cincin Empress Emily macam dalam video trailer!
Paparan Penuh Collector’s Edition
Inilah susunan lengkap khas untuk Dishonored 2!
Secara keseluruhannya, set Dishonored 2 Premium Collector’s Edition yang dihasilkan oleh syarikat Bethesda Softworks seharusnya dimiliki oleh peminat siri Dishonored. Topeng Corvo yang seolah-olah dipenuhi dengan garisan calar dan seni lukisan yang dicetak di luar dan dalam steelcase – setiap satu memang dibina dengan banyak perhatian dan terperinci.


Seorang Pesakit Kanser Neuroblastoma Menerima Salinan Awal Fallout 76

Nampaknya adik Wes tak perlu tunggu la tunggu pelancaran Fallout 76 pada bulan November nanti. Steady la Bethesda!
Wes, seorang pesakit kanser berumur 12 tahun dari Virginia menyangka dia tidak akan berpeluang untuk mencuba Fallout 76 yang akan diterbitkan November nanti.
Namun begitu, semuanya berubah apabila Bethesda, diwakili oleh Matt Grandstaff selaku pembantu direktor telah datang membawa salinan penuh bagi siri terbaru Fallout itu.

Apa yang lebih menggembirakan Wes, beliau juga telah menerima sebuah prototaip bagi helmet Power Armor yang cukup sinonim pada peminat-peminat Fallout – dan ianya ditandatangani oleh Todd Howard!
Awal tahun lepas, Bethesda telah menjalankan aktiviti Make-A-Wish bagi kanak-kanak yang menhadapi penyakit kronik untuk melawati studio mereka namun begitu, Wes gagal menghadirinya kerana terlalu uzur. Nampaknya kali ini Bethesda telah membawakan hadiah yang cukup istimewa bagi Wes.
Fallout 76 akan diterbitkan pada 14 November untuk PC, PlayStation 4 dan Xbox One.
Sumber: Wes’ Fight Against Neuroblastoma.


Rocket League: 8 Juta Pemain Sejak Dilancarkan Julai Lalu!

Adakah korang antara 8 juta pemain yang telah memainkan game bola sepak kereta ini? Eh, ke kereta sepak bola? Ahh apa-apa ajela!

Rocket League dalam akaun rasmi Twitter mereka telah mengesahkan bahawa sejak pelancaran game ini pada bulan Julai lalu, ia telah mengumpulkan lebih 8 juta pemain kesemuanya! Hebat!

FUN FACT: Since July, Rocket League has welcomed more than 8 MILLION players. Thank you so much for your support!
— Rocket League (@RocketLeague) November 30, 2015
Dengan DLC-DLC percuma seperti Mutate yang telah dikeluarkan baru-baru ini; Chaos Run yang sudah boleh mula dimainkan hari ini; serta Snow Day yang bakal tiba tidak lama lagi – pastinya ia akan menarik lebih ramai pemain pada masa akan datang. Apa tunggu lagi? Jom la berentap di padang bola Rocket League!
JomBaca: Bila Abah Review PS+: Rocket League


Korang Ingat Game Battleborn – Pencabar Overwatch? Ianya Dah Free-To-Play!

Pemilik game Battleborn yang dah beli game ni dulu akan mendapat extra content!

Battleborn – game keluaran Gearbox Software yang menampilkan gameplay hero shooter berciri MOBA (seperti Overwatch, ehem ehem) kini free-to-play!
JomBaca: Suka Duka Beta: Battleborn – Gameplay Solid, Perlukan Lebih Content!
Korang boleh dapatkan versi Free-To-Play ini di Steam dan Xbox One. Bagi platform PS4 pula, ianya boleh didapatkan di PSN Amerika. Versi Eropah dan Jepun pula akan dilancarkan 13 Jun nanti.

Battleborn versi free-to-play ini menawarkan:

mode permainan dan map tanpa had
kesemua 30 hero akan boleh dimainkan secara rotation – 6 hero setiap minggu
sistem matchmaking baru untuk player baru sehingga Rank 20
training mode bagi kesemua 30 hero
in-game marketplace untuk korang unlock hero, beli skin dan taunt, gear pack, loadout, booster, story mode dan battle pass

Korang masih boleh membeli game Battleborn yang akan memberikan korang 25 hero asal, 8 story mode mission, serta akses ke private matches.
Kalau korang macam penulis yang sudahpun memiliki game Battleborn ini, akan mendapat status Founder dan akan menerima pelbagai content free!
FOUNDER’S BONUS CONTENT

1,000 Platinum
50,000 Credits
Exclusive “Founder” player title
Gold skins for Mellka and Deande
5 Core Loot Packs
1 of each Command Faction Pack (5 total)
1 Exclusive “Founder Loot Pack” that includes…
1 guaranteed piece of legendary gear
1 guaranteed piece of legendary boss gear
2 guaranteed pieces of common (or better) gear
Guaranteed exclusive legendary “Shard of Solus” gear item (a 0 activation cost LLC Shard Generator)
4 guaranteed Flair items including exclusive “Founder’s Crown” Flair item

Battleborn boleh dimainkan di PC, PS4 dan Xbox One. Jadi macam mana? Adakah kita akan kembali ke Battleborn?


Raikan Outbreak Day The Last of Us Bersama Poster Dan Tema Dinamik Sistem PS4 Baru

Pada tanggal 26 September, sejenis fungi Cordyceps berjangkit dalam kalangan manusia sehingga mendorong kepupusan manusia ke pasca apokalis dalam The Last of Us.

Tahun ini menandakan sambutan Outbreak Day kali ke-4 sejak The Last of Us mula merebak ke hati peminat pada tahun 2014 sehingga sekarang.
Sambutan Outbreak Day lebih meriah apabila pengumuman The Last of Us Part II disiarkan pada PlayStation Experience tahun lepas. Oleh itu, kali ini Naughty Dog memberikan poster baru, tema sistem PS4 baru berserta dengan t-shirt yang semuanya bertemakan The Last of Us Part II.

Sama seperti tahun lepas, Naughty Dog berkolaborasi bersama artis Kevin Tong dan Mondo untuk melakar poster baru diinspirasikan daripada The Last of Us Part II. Anda boleh dapatkan poster edisi terhad ini melalui MondoTees.com bermula pada hari ini sehingga berakhir pada hari Sabtu (30 Sept) pada pukul 1 pagi. Dapatkan segera sebelum tempoh masa tamat!

Selain poster, tema dinamik baru sistem PS4 berdasarkan trailer The Last of Us Part II yang sayu dan membuatkan saya rasa sebak juga turut boleh didapatkan secara percuma melalui PlayStation Store. Buat masa sekarang, tema PS4 baru sahaja dilancarkan di US dan masih belum sampai lagi ke PlayStation Asia Store.

Anda juga sudah boleh dapatkan t-shirt logo The Last of Us Part II melalui PlayStation Gear Store.
Bagi yang belum sempat merasa bermain The Last of Us bersama-sama DLC Left Behind, PlayStation Store menawarkan diskaun sepanjang minggu ini.
Harap-harap untuk menambahkan lagi kemeriahan Outbreak Day tahun ini, apa kata Naughty Dog berikan sedikit pendedahan baru The Last of Us II kepada peminat?


Tokyo Xanadu: Versi Bahasa Inggeris Bakal Release 2017!

Tokyo Xanadu dikatakan bakal release pada Q1-Q2 2017!

Aksys Games, publisher game yang banyak membawakan game dari Jepun, mengumumkan bahawa mereka akan membawa versi bahasa Inggeris bagi game Tokyo Xanadu pada awal 2017 nanti! Pengumuman ini dibuat semasa event Anime Expo 2016 baru-baru ini.

Tokyo Xanadu mempunyai versi enhanced PlayStation 4 yang dinamakan Tokyo Xanadu eX+ dan bakal dilancarkan di Jepun tidak lama lagi. Namun menurut Aksys Games, mereka tidak mempunyai rancangan buat versi ini.
Tokyo Xanadu adalah game genre action role-playing games yang mempunyai banyak elemen seperti siri Persona. Ia dihasilkan oleh developer Nihon Falcom. Game veri Jepun ini telahpun dilancarkan di Jepun pada tahun September 2015.

Tokyo Xanadu bakal release pada 2017 di Amerika Utara pada pelantar PlayStation Vita dan Microsoft Windows.


PS4 Versi Baharu Dilaporkan Bakal Keluar Sebelum Oktober Tahun Ini!

Satu lagi sumber telah mengesahkan bahawa PlayStation 4 versi baharu akan dikeluarkan oleh Sony tidak lama lagi.

Terkini, dalam satu laporan yang dikeluarkan oleh The Wall Street Journal, satu console baharu akan diumumkan Sony, di mana console ini kelak mampu memberikan pengalaman gaming “higher-end“.
Memetik sumber berdekatan dari perancangan Sony, akhbar itu mengatakan Sony masih lagi akan terus mengeluarkan kedua-dua PS4 versi kini dan versi baharu yang akan dikeluarkan nanti. Mereka menambah, versi baharu nanti dikatakan mampu untuk memainkan game-game dahulu (backward compatibility) dan game-game akan datang (forward compatibility).
Apa yang paling menarik dan menjadi buah mulut ramai adalah console baharu itu dijangka bakal dilancarkan sebelum pelancaran PlayStation VR yang akan berada di pasaran pada Oktober tahun ini.

Sebelum ini, dua sumber yang boleh dipercayai telah melaporkan perkara yang sama mengenai console baharu ini. Kotaku telah melaporkan bahawa Sony sedang membangunkan versi PS4 yang baharu, di mana ia bakal menambah baik kuasa grafik dan keupayaan untuk memainkan game dalam resolusi 4K.
Beberapa hari selepas itu, Digital Foundry pula telah mengesahkan bahawa pembangunan console terbaru itu adalah benar, dan makmal R&D Sony sudah mempunyai prototaip-nya.
JomBaca: PlayStation VR: Kemungkinan Bertapak Di PC Juga!


Wolfenstein Bersambung Lagi Membunuh Nazi – Berjudul Wolfenstein II: The New Colossus

Saksikan juga trailer Wolfenstein II: The New Colossus baru diumumkan sebentar tadi!

Sebelum ini di E3 2016, Bethesda mengusik peminat dengan game Wolfenstein baru berjudul The New Colossus.

Trailer sekuel Wolfenstein dipenuhi letupan berdentum-dentum dan anda akan kembali bermain sebagai B.J. Blazkowicz untuk membuat pakatan baru menentang Nazi di Amerika Syarikat.
Wolfenstein II: The New Colossus akan bersambung kembali selepas Wolfenstein: The New Order (2014) dan prekuelnya Wolfenstein: The Old Blood (2015).
Wolfenstein II: The New Colossus bakal tiba pada 27 Oktober 2017 untuk PC, Xbox One, PS4 dan Nintendo Switch.


CD Projekt Red, Netflix Umum Kerjasama Untuk Bawakan Acara WitcherCon Pada Julai – Janjikan Banyak Kejutan

CD Projekt Red dan Netflix telah mengeluarkan kenyataan bersama untuk mengumumkan kerjasama yang istimewa berkaitan The Witcher.
Mereka memperkenalkan WitcherCon, sebuah acara global maya bagi meraikan segalanya yang terkait dengan The Witcher. Perayaan ini akan disiarkan secara langsung di channel-channel rasmi kedua-dua CDPR dan Netflix di Youtube dan Twitch.
Dalam kenyataan yang dikeluarkan, mereka menyatakan, “saksikan dunia video game The Witcher dari CD Projekt Red dan siri The Witcher oleh Netflix disatukan bersama dalam satu acara penuh kejutan dan beberapa pandang pertama eksklusif”.
Antara kandungan yang bakal disajikan adalah perkongsian pembikinan game, siri televisyen, filem anime, dan merchandise The Witcher serta rakaman eksklusif di balik tabir. Selain itu, terdapat juga panel-panel interaktif yang menyoroti insan-insan yang menghidupkan The Witcher ke dalam game dan skrin, menampilkan berita terkini dari siri Netflix dan pendedahan yang tidak pernah diumumkan sebelum ini merentasi francais The Witcher.
Walau bagaimanapun, kenyataan itu dengan jelas menegaskan bahawa tiada sebarang game The Witcher baharu akan diumumkan semasa acara WitcherCon ini.
WitcherCon ini akan berlangsung dalam dua sesi — berikut adalah tarikh dan waktunya (waktu Malaysia):
Sesi pertama: 10 Julai 2021, 1 pagi.Sesi kedua: 10 Julai 2021, 9 pagi.
Di bawah pula adalah dua channel Youtube yang akan bersiaran langsung acara ini:
The Withcer (game)Netflix

We teamed up with @WitcherNetflix to bring the world of The Witcher into your homes! Power up your megascopes on July 9th and join us for an epic online celebration of the franchise, #WitcherCon! pic.twitter.com/6RlGL5mPox— The Witcher (@witchergame) June 11, 2021


Battlefield 1 Dan Battlefield 4 Masih Lagi Mempunyai 4 Juta Dan 2 Juta Pemain Aktif Bulanan

Di sebalik Battlefield V merupakan game terkini dalam francais ini, ini tidak bermakna game-game Battlefield sebelum ini sudah tidak mempunyai pemain aktif yang ramai.

Dalam laporan kewangan EA pada minggu lalu, syarikat itu telah bercakap serba sedikit tentang francais yang cukup popular ini. EA mengakui bahawa jualan Battlefield V tidaklah seperti yang mereka mahukan, iaitu hanya 7.3 unit dalam suku keempat tahun 2018.
Antara faktor yang mereka bangkitkan atas kelembapan jualan game terbaru Battlefield ini ialah bagaimana mereka lebih memfokuskan kepada single-player campaign berbanding mode battle royale, serta pelbagai diskaun yang banyak diberikan oleh game-game pesaing lain.

Di samping itu, EA turut mendedahkan yang Battlefield 1 yang dilancarkan pada tahun 2016 masih lagi mempunyai hampir 4 juta pemain aktif bulanan, manakala Battlefield 4 pula yang dikeluarkan pada tahun 2013 masih lagi mempunyai hampir 2 juta pemain aktif bulanan.
Ini semestinya sesuatu yang mengagumkan, ya tak? Memandangkan Battlefield 1 sudah berusia lebih daripada 2 tahun, dan Battlefield 4 pula sudah berumur lebih daripada 5 tahun.

Siapa yang masih main lagi dua game Battlefield terdahulu ini? Cuba komen sikit.
Sumber: MP1ST


EA Bakal Tutup Visceral Games, Studio Yang Membawakan Siri Dead Space Dan Battlefield Hardline

Syarikat gergasi berpangkalan di Amerika Syarikat, EA telah mengumumkan bahawa mereka bakal menutup Visceral Games, studio yang bertanggungjawab membawakan kepada kita beberapa game terkemuka seperti siri Dead Space dan Battlefield Hardline.

Game Star Wars akan datang, yang diketuai oleh studio ini, bakal dirombak dan dipindahkan ke studio lain, kata EA. Ini adalah kenyataan yang dikeluarkan oleh wakil EA, Patrick Söderlund dalam satu blogpost:
“Studio Visceral kami telah membangunkan sebuah judul action-adventure berlatarbelakangkan universe Star Wars. Dalam kadarnya sekarang, ia telah membentuk sebuah game adventure memiliki jalan cerita yang linear. Sepanjang proses pembangunan, kami telah mencuba konsep game dengan para pemain, mendengarkan maklumbalas tentang apa dan bagaimana mereka mahu mainkan, dan menjejaki secara dekat perubahan asas dalam pasaran.”

Söderlund turut mendedahkan bahawa studio Visceral sedang dirombak dan ditutup serta mereka sedang memindahkan seberapa ramai pasukan yang boleh ke pasukan dan projek yang lain di EA.
Mereka mengatakan lagi bahawa pada asalnya game ini dijadualkan dilancarkan pada tahun fiskal 2019, dan sekarang mereka sedang mencari jangka waktu baru yang mana mereka akan umumkan pada masa akan datang.


Cara Untuk Unlock Kostum Klasik Urien Dalam Street Fighter V

Berikut adalah cara untuk dapatkan kostum klasik Urien yang sehelai sepinggang!

Urien merupakan watak terbaru untuk Street Fighter V dan Capcom telah memasukkan sedikit easter egg iaitu cara mendapatkan kostum klasiknya iaitu dengan menekan secara serentak butang LP+MK+HP sebelum memulakan pertarungan.
Menarik homage yang dibuat dibuat oleh Capcom kali ini, kerana ia hampir serupa dengan cara untuk mendapatkan warna rahsia dalam Street Fighter III.


Mana Trailer The Last of Us Part II Di E3 2017 Korang Tanya? Naughty Dog Berikan Penjelasan

Sidang media E3 2017 di pentas Sony pada tahun ini sememangnya unik. Game paling menjadi buah mulut antara gamers semalam bukannya yang diperlihatkan di pentas itu, tetapi game yang tidak kelihatan.

Sejak pertama kali diperlihatkan semasa acara PlayStation Experience 2016 pada Disember lalu dengan sebuah trailer pengenalan, para peminat semakin hari semakin dahagakan video terbaru The Last of Us Part II. Dan untuk acara tahunan terbesar industri gaming, ramai yang menjangkakan Sony akan memperlihatkan sesuatu yang baru di E3 2017 untuk game mereka yang juga cukup besar di hati peminatnya ini.
Tapi malangnya, dalam persembahan yang berlangsung selama 1 jam itu semalam tidak memperlihatkan sebarang info atau video baru tentang game yang sangat dinanti-nantikan ini. Sesetengah peminat kecewa.

Sejam selepas berakhirnya pantas Sony itu, pengarah kreatif Naughty Dog, Neil Druckmann telah bercakap di Twitter tentang mengapa The Last of Us Part II tidak diperlihatkan di E3 2017.
“Percayalah, kami sangat teruja untuk tunjukkan kepada korang lebih tentang perjalanan kedua Ellie dan Joel, tapi sekarang ini adalah masa untuk Chloe dan Nadine untuk menyerlah,” kata Druckmann.

Believe me, we're super excited to show you more of Ellie and Joel's 2nd journey, but right now it's Chloe and Nadine's time to shine.
— Dr. Uckmann (@Neil_Druckmann) June 13, 2017
Chloe dan Nadine merupakan dua peneraju watak dalam Uncharted: The Lost Legacy. DLC standalone yang juga dibangunkan oleh Naughty Dog ini telah disajikan dengan gameplay trailer baru di E3 2017, memaparkan lebih aksi bertenaga dan aktiviti mereka berdua menyelesaikan teka-teki untuk mencari harta karun di India.
The Lost Legacy dikatakan berlaku kira-kira 12 bulan selepas Uncharted 4, dan ia berlatarbelakangkan di selatan India. Ia akan berkisar tentang pencarian Chloe dan Nadine untuk menemukan artifak Tusk of Ganesh. Bagaimana kedua-dua mereka ini berjumpa tidak didedahkan, namun pencarian ini akan dimulakan oleh Chloe.
Chloe adalah watak kegemaran ramai yang pernah ditampilkan dalam Uncharted 2, manakala Nadine pula adalah watak yang pertama kali muncul dalam Uncharted 4.

The Last of Us Part II kini berada dalam pembangunan, eksklusif untuk PS4, dan masih tiada tarikh pelancaran.
Uncharted: The Lost Legacy Uncharted: The Lost Legacy akan dilancarkan pada 22 Ogos 2017, juga eksklusif untuk PlayStation 4.


Highlights Kiev Major: Hari Ketiga – Liquid Kecundang, IG Tunjuk Taring

Hari ketiga di Kiev Major menyaksikan perlawanan begitu sengit pada peringkat suku akhir – Liquid dan Invictus Gaming (IG) mempertaruhkan nasib mereka untuk mara ke peringkat seterusnya. Jom baca highlights sepanjang perlawanan ini!

Team Liquid Line-up
Miracle- = Mid
Matumbaman = Carry
GH = Support
Kuroky = Support
Mind Control = Offlane

Invictus Gaming line-up
OP = Mid
Burning = Carry
Xxs = Offlane
BoBoKa = Support
Q = Support

Lihat video highlights daripada Dota Digest yang mempertontonkan aksi-aksi menarik daripada ketiga-tiga perlawanan!
https://www.youtube.com/watch?v=MQvyWVkHa_I
GAME 1
Nampaknya dalam perlawanan pertama pun boleh disaksikan pemain nombor satu dunia, Miracle– berada dalam zon selesa dengan Templar Assasin, ditemani hero yang juga tidak kurang hebatnya iaitu Weaver dimainkan Matumbaman. Di sini boleh nampak mereka mahukan permainan pantas dengan hero lain seperti Furion dan Visage. Tentunya treant dan kelawar Visage membuktikan kuasa pushing yang luar biasa.
IG pula mempamerkan meta yang berlainan, yang mana OP bertukar rentak daripada Lina ke Ember Spirit manakala Burning selesa dengan Morphling.
Minit ke-13 menyaksikan IG cuba untuk push, di mana Batrider sedikit licik permainannya, membunuh Visage. Miracle- pula bertindak pantas cuba set up mengejar Crystal Maiden dengan bantuan GH. Akan tetapi malangnya IG hadir dengan reinforcement, mematahkan langkah Liquid yang mengejar hingga ke shrine Dire.
Draft IG di sini terbukti lagi menarik dengan adanya Area of Effect (AOE) hero seperti Monkey King dan CM, melengkapkan kombo item Veil of Discord dari Ember, menguatkan lagi kuasa magis ditimpakan. Bagaimanapun pada minit ke 20, Liquid berjaya punish smoke IG. Miracle lebih laju reaksinya, sempat blink dari terperangkap dengan ulti batrider. Matum memulakan dengan bugs yang mengganggu konsentrasi IG manakala Gh pantas snowball pickup. IG dilenyapkan, mereka terus menuju ke Roshan.
Minit ke-35 pula menyaksikan Miracle- kena pickup dan perlu menunggu Mind Control untuk push lane yang diasak oleh IG. Pertahanan mereka tidak tahan lama apabila terbukti hero IG lebih dominan sekali gus mendengarkan GG dengan segera.
GAME 2
Perlawanan kedua pun menunjukkan senario serupa di mana Miracle– bermain sebagai Invoker menentang Storm Spirit di mid lane. Dia diasak berulang kali namun berjaya mengekalkan momento pada akhirnya.
IG pula seterusnya sering mengasak Liquid dengan memenangi lane secepat mungkin bagaimanapun langkah mereka terhenti apabila Liquid membuat pembunuhan penting ke atas Anti Mage.
Matumbaman pula mengawal Spectre, menunjukkan prestasi kurang memuaskan pada mulanya namun menyinar pada bibit-bibit akhir perlawanan dengan ulti yang memecah belah formasi berkesan daripada IG.
Meskipun begitu, mereka (IG) dilihat selesa dengan prestasi hero masing-masing namun membuat kesilapan besar dengan membiarkan Liquid menawan Aegis dan seterusnya push mid lane sehingga GG dipanggil.
GAME 3
Dengan markah seri, Palace of Arts di Kiev lebih terasa bahangnya di mana Liquid dan IG perlu membuat keputusan tepat untuk layak ke peringkat separuh akhir.
Dengan mempertaruhkan bakat GH sebagai Earthshaker, jejaka dari Lebanon itu dilihat menyinar pada minit awal, tidak seperti perlawanan dihadapinya sebelum ini.
Sepanjang perlawanan ketiga, IG dan Liquid menunjukkan prestasi yang seri, tidak ada kelebihan pun dari keduanya. Bagaimanapun, di minit ke-30 dapat disaksikan dominasi IG ke atas Liquid dengan menawan mid barracks, mematahkan formasi Liquid sebelum menuju ke Roshan.
IG memperlihatkan betapa hebatnya Dark Seer pada perlawanan ketiga ini di mana Xxs mempamerkan kuasa Vacuum luar biasa bersama gabungan ulti cermin ilusi bagi memastikan IG melepasi halangan daripada pasukan Eropah itu lalu mendengarkan GG yang ketiga kalinya.

Dengan kemenangan itu, IG akan menentang pemenang daripada perlawanan antara Virtus Pro dan Vici Gaming J yang akan bermula tidak lama lagi. Lebih menyedihkan, perjuangan Liquid berakhir di Kiev lantas menimbulkan sedikit kerisauan dalam kalangan peminat pasukan itu.


Perbandingan grafik Counter-Strike dalam Source 1, Source 2, Unreal Engine 5

View this post on Instagram            A post shared by JomGaming (@jomgaming)


Tarikh Closed Beta Untuk For Honor Diumumkan Ubisoft – Bermula 26 Januari

Asahkan senjata anda masing-masing, kita akan mula bertempur pada akhir bulan ini!

Ubisoft telah mengumumkan bahawa game pertempuran senjata jarak dekat, For Honor akan memulakan sesi beta-nya pada 26 hingga 29 Januari 2017.
Para pemain sesi beta ini akan menerima ganjaran istimewa yang bakal dibawa ke game penuh kelak – iaitu “Emblems of Old” di mana para pemain boleh hiasinya di senjata-senjata dan armor. Selain itu, setelah anda memilih untuk mewakili Knights, Vikings atau Samurai, leaderboard global “War of the Factions” akan dimainkan. Di akhir sesi beta, satu daripada tiga factions ini yang mengumpulkan mata tertinggi akan dinobatkan pemenang, seterusnya memperoleh ganjaran tambahan untuk game penuh nanti.
Untuk menyertai sesi Closed Beta ini, anda perlu mendaftar bagi mendapatkan akses. Sekiranya anda belum berbuat demikian, anda boleh daftar di laman web rasmi For Honor.
Sementara itu, layan dulu cinematic trailer yang dikeluarkan Ubisoft bagi mengumumkan sesi beta ini.

Game penuh For Honor akan dilancarkan di PC, PS4 dan Xbox One pada 14 Februari 2017.


Timelie: Boleh Beli or Boleh Blah!?

Timelie merupakan sebuah game indie bergenre strategi dan puzzle di mana pemain mengawal dan memanipulasi masa dengan boleh patah balik, hentikan dan gerakkan masa ke hadapan seperti pemain video.
Timelie dibangunkan oleh Urnique Studio, sebuah studio dari negara Thailand dan diterbitkan oleh Milk Bottle Studio untuk platform PC.
Alangkah bagusnya jika kita boleh patah balik atau gerakkan masa ke hadapan sesuka hati kita. Itulah yang terjadi dalam game Timelie.

PLOT
Timelie mengisahkan tentang seorang budak perempuan yang terperangkap dalam sebuah dunia misteri di mana dia mempunyai kuasa untuk mengawal masa. Bersama-sama dengan seekor kucing, dia mestilah mencari jalan keluar dari situ untuk kembali ke alam realiti dengan menyelesaikan pelbagai jenis puzzle dan menghadapi halangan dari sekumpulan robot pengawal yang tidak diketahui yang mahu memburu budak perempuan itu.

Walaupun game ini memaparkan sebuah dunia yang menarik, namun plot dalam game tidak mengetengahkan atau menjelaskan sedikit tentang apakah dunia yang budak perempuan itu sedang berada dan kenapa dia terperangkap? Siapakah robot-robot yang mahu memburu budak perempuan itu? Ada banyak persoalan yang tidak dijelaskan di sini. Mungkin itu hala tuju pembangun untuk menyediakan jalan cerita yang mudah, tapi ia agak menarik juga jika pembangun terokai lebih dalam kerana dunia yang mereka cipta ini menarik.
GAMEPLAY
Seperti yang telah disebutkan tadi, pemain akan mengawal karakter budak perempuan di mana dia boleh mengawal masa. Ada lima bab kesemuanya dan setiap bab ada lima atau enam levels. Pandangan kamera diletakkan pada perspektif isometrik. Pemain boleh mengawal karakter dengan menggerakkan karakter dari satu posisi ke satu posisi mengikut sistem grid dengan garisan perjalanan yang telah ditetapkan.

Setiap level akan mempunyai puzzle yang berbeza untuk diselesaikan, kebanyakannya melibatkan pemain untuk mencari keypad yang boleh membuka pintu dengan warna berbeza. Kadangkala, pemain juga perlu membaiki jambatan yang telah musnah dengan menggunakan kuasa rewind pemain. Tapi untuk membaiki struktur tersebut, pemain perlu mencari orb putih yang boleh dicari sekitar level. Adakalanya, orb ungu juga akan muncul, dengan mengambil orb ungu itu, ke semua struktur akan dibaiki tapi masa akan berpatah balik dan membawa pemain ke tempat asal.

Bukan hanya puzzle yang perlu dirisaukan oleh pemain, musuh yang berkeliaran juga perlu dititikberatkan. Robot-robot pengawal akan sentiasa bergerak dalam posisi mereka dan jika mereka ternampak pemain dalam pandangan mereka, robot itu akan mengejar pemain dengan pantas dan memukul pemain. Tapi jangan risau, dalam game ini tiada istilah ‘game over’, ‘mission failed’ atau ‘you died’ kerana setiap kesilapan boleh diperbetulkan dengan mengundurkan masa.

Pemain boleh gunakan slider seperti yang ada pada pemain video untuk mengawal jangka masa, sama ada untuk digerakkan ke belakang atau ke hadapan atau menggunakan butang ‘A’ dan ‘D’. Slider akan bergerak ke hadapan sehingga ke tempat terakhir pemain meletakkan karakter. Pemain akan banyak bermain dengan unduran masa kerana jika strategi asal pemain gagal, pemain perlu gunakan strategi baru dengan patah balik semula. Kadangkala ia memerlukan ketepatan masa yang tepat untuk pemain melepaskan robot-robot pengawal itu terutamanya dalam map yang sempit. Sangat sukar.

Semakin lama, robot-robot pengawal ini semakin banyak. Pemain tidak mampu melepasi mereka semua. Di sinilah fungsi kawan baik budak perempuan itu, seekor kucing yang banyak membantu pemain. Kucing itu mampu mengeluarkan bunyi ngiauan untuk menarik perhatian musuh, ini mampu memberikan masa kepada karakter untuk berlari ke tempat lain.
Pemain boleh menukar dari karakter budak perempuan ke kucing itu pada bila-bila masa. Ini kerana puzzle akan menjadi susah apabila melibatkan dua kunci berbeza yang perlu diaktifkan pada masa yang sama serta juga ada elemen puzzle baru akan muncul. Setiap kali pemain dapat melepasi satu-satu level, pemain boleh mainkan balik video gameplay dari level yang telah diselesaikan.

Bagi penulis, setiap level yang disediakan kepada pemain memerlukan daya pemikiran yang cerdas untuk menyelesaikan puzzle yang sedia ada. Dan dalam masa yang sama, ketajaman mata pemain juga perlu ada kerana pemain perlu pandai mengagak berapa jarak dan masa yang diperlukan untuk sampai ke lokasi tersebut terutamanya apabila melibatkan pintu yang terbuka dalam masa terhad atau robot-robot pengawal yang sangat annoying dan tidak berbelah-bahagi untuk mengejar dan menyerang pemain. Jadi pemain akan selalu bermain dan memanipulasi slider masa itu. Gameplay yang mencabar, cemas, kreatif dan unik.
GRAFIK

Timelie menggunakan grafik 3D dengan gaya seni yang menarik ala-ala seperti lukisan pensel warna. Setiap reka bentuk dari karakter budak perempuan sehingga ke robot pengawal direka bentuk dengan cantik dan menarik untuk dilihat. Setiap warna yang digunakan dalam game ini juga mempunyai gabungan warna lembut dan kasar yang disesuaikan dengan situasi semasa. Reka bentuk setiap level juga menarik dan kreatif. Pergerakan animasi pada setiap karakter juga lancar.
MUZIK DAN BUNYI

Timelie menggunakan muzik instrumental yang melodrama dan tenang tapi kadang-kadang dalam satu masa muzik boleh menjadi cemas dan serius. Muzik yang baik, tapi tidak begitu mudah diingati. Efek bunyi yang disediakan dalam game merangkumi bunyi seperti pintu terbuka/tertutup, ngiauan dari kucing dan juga bunyi apabila robot pengawal dapat mengesan pemain, itu sangat menakutkan. Secara keseluruhan baik.

Timelie: Boleh Beli or Boleh Blah!?

Jika korang berminat dengan sebuah game yang menyediakan elemen mengawal masa dan konsep unik seperti elemen pemain video, korang boleh beli Timelie di Steam sekarang.
+ Gameplay dan puzzle yang menarik dengan konsep pemain video/kawal masa unik+ Gaya seni grafik yang menarik dan cantik
– Story yang biasa dan tidak dijelaskan dengan baik– Muzik yang biasa


Apa Itu No Straight Roads? Trailer Terbaru Ini Akan Menerangkannya

Korang mungkin tahu bahawa No Straight Roads merupakan game buatan Malaysia yang paling hangat diperkatakan pada ketika ini. Namun, pasti ramai juga yang kurang jelas tentang apakah game ini sebenarnya.
Oleh itu, menjelang beberapa hari sebelum pelancarannya, Metronomik telah mengeluarkan sebuah trailer terbaharu yang memberikan overview, memberikan gambaran keseluruhan tentang apakah yang bakal disajikan dalam game ini. Jom layan:

No Straight Roads akan membawa pemain sebagai seorang ahli dalam kugiran rock, mempunyai misi untuk menentang empayar EDM. Genre yang akan diketengahkan ialah game aksi yang memfokuskan kepada muzik, namun ia bukanlah game bergenrekan rhythm.
Metronomik merupakan studio pembangun game yang berpangkalan di Malaysia, yang diketuai oleh Wan Hazmer, anak tempatan Malaysia, bekas pembangun di Square Enix yang menjadi lead game designer untuk Final Fantasy XV; serta orang kanannya untuk game ini ialah sepupunya, Daim Dziauddin, bekas concept artist untuk Street Fighter V.
No Straight Roads akan dilancarkan pada 25 Ogos 2020 untuk PC (Epic Games Store), PS4, Xbox One dan Switch. Ia akan dilancarkan ke Steam selepas 12 bulan ia menjadi eksklusif untuk Epic Games Store.

No Straight Roads Memperlihatkan Gameplay Pertama Nintendo Switch, Mode 3 Pemain Eksklusif


Trailer Pertama Dan Tarikh Pelancaran Fallout 4 VR Didedahkan, Akan Datang Oktober Ini

Bethesda dalam sidang media E3 2017 yang sedang berlangsung sekarang telah memperlihatkan trailer pertama untuk Fallout 4 VR, sebuah game VR yang telah diumumkan sebelum ini.
Korang boleh saksikan trailer pertamanya di bawah:
https://www.youtube.com/watch?v=jspdtha3t1k
Fallout 4 VR akan dilancarkan pada Oktober 2017 untuk HTC Vive.


Spider-Man, God of War Akan Dilancarkan Sebelum Pertengahan Tahun 2018, Kata Wakil Sony

Semua game yang akan dilancarkan oleh Sony pada tahun 2018 bakal menemui para pemain sebelum pertengahan tahun.

Sony kini mempunyai trend mereka yang sendiri dalam melancarkan game-game eksklusif mereka. Sebelum-sebelum ini, mereka gemar melancarkan game eksklusif mereka pada hujung tahun. Namun, sejak dua tahun kebelakangan ini, Sony gemar melancarkannya pada awal tahun.
Uncharted 4: A Thief’s End (Mei 2016) dan Horizon Zero Dawn (Februari 2017) adalah antara contoh game eksklusif Sony yang dilancarkan sebelum pertengahan tahun sejak dua tahun kebelakangan ini. Dan apa yang lebih menarik, nampaknya tahun 2018 juga Sony akan menggunakan trend yang sama.
Bercakap kepada Telegraph, ketua PlayStation Amerika, Shawn Layden telah mengesahkan bahawa semua game yang telah mereka umumkan akan dilancarkan pada tahun 2018 di E3 2017 tempoh hari, bakal dilancarkan sebelum pertengahan tahun 2018. Ini termasuklah God of War, Marvel’s Spider-Man dan Shadow of the Colossus.
“Game yang akan datang pada 2018, akan datang dalam separuh masa pertama tahun itu,” kata Layden kepada Telegraph.

Beliau tidak menyebutkan secara spesifik game mana yang akan dilancarkan sebelum pertengahan tahun 2018 itu, namun kita semestinya dapat mengagak. God of War telah disahkan akan dilancarkan pada awal tahun 2018, dan mengikut siri-siri God of War sebelum ini, ia sering dikeluarkan pada bulan Mac. Untuk Spider-Man pula, Avengers: Infinity War akan mula ditayangkan pada 4 Mei 2018, dan mereka pasti mahu melancarkan game ini berdekatan dengan tarikh itu bagi mencipta hype.
Jangan dilupa, sebuah lagi game besar yang akan dilancarkan di PS4 (tapi bukan eksklusif) – Red Dead Redemption 2 juga dijangka akan dikeluarkan sebelum pertengahan tahun 2018.
Walau bagaimanapun, ini adalah game-game yang akan dilancarkan pada tahun 2018. Game-game yang masih belum ada tarikh pelancaran, seperti Days Gone dan Detroit: Become Human tidak tersenarai dalam waktu pelancaran itu.

JomBaca: Tonton Kesemua Trailer Dalam Sidang Media PlayStation Di E3 2017!


Star Ocean 5 PS4 Special Edition Bakal Menemui Gamer Jepun

Sony Playstation Japan baru sahaja mengumumkan PS4 Special Edition sempena release game Star Ocean 5!

PS4 Special Edition Star Ocean 5 pada masa ini baru sahaja diumumkan buat pasaran Jepun. Belum lagi ada berita untuk negara-negara lain kerana release date untuk negara lain pun belum lagi diumumkan.PS4 Special Edition Star Ocean 5 ini akan keluar dalam dua jenis warna; Jet Black dan Glacier White, 2 warna official PS4. Kedua-dua model PS4 dengan HDD kapasiti 1TB dan 500GB akan turut dikeluarkan bagi Special Edition PS4 Star Ocean 5 ini. Namun, jika anda berniat untuk memiliki 1TB HDD PS4 Special Edition Star Ocean 5 ini anda hanya mempunyai satu pilihan warna sahaja iaitu Jet Black. Glacier White dan Jet Black boleh didapati untuk model PS4 dengan HDD 500GB.
PS4 Special Edition Star Ocean 5 dipasarkan sebanyak 37,480 Yen (tidak termasuk cukai) untuk model dengan HDD 500GB, dan 42,480 Yen (tidak termasuk cukai) untuk model dengan HDD 1TB. Jika anda berminat (dan fasih berbahasa Jepun dan mahukan PS4 Jepun), anda bolek klik di SINI!Star Ocean 5 : Integrity & Faithlessness bakal dilancarkan di Jepun pada 31 Mac 2016 untuk PS3 & PS4, dan di NA/EU/Asia untuk PS4 sahaja, pada tarikh yang bakal diumumkan kemudian pada tahun ini.


ESL One Genting 2017: Perlawanan Sengit Timur dan Barat, Digital Chaos Muncul Juara!

Semalam menyaksikan acara Grand Finals ESL One Genting, dan juara DotA 2 pertama bagi 2017 telah pun diumumkan! Tahniah Digital Chaos!

Acara ESL One Genting 2017 menyaksikan kemaraan Digital Chaos (DC) dan Newbee melalui group stage masing-masing dengan lenggang kangkung!
Di semi final, Digital Chaos menang mudah mengalahkan Virtus.pro, dan Newbee menghadapi sedikit kesukaran menentang Wings Gaming, namun menang 2-1 akhirnya di dalam perlawanan best of 3.
Newbee
Bagaimanapun, kesian Newbee yang terus bertanding di Grand Finals selepas match bersama Wings Gaming.
Acara Grand Finals semalam dimainkan di dalam format best of 5, dan ternyata perlawanan dilanjutkan ke 5 pusingan yang benar-benar menguji kesabaran peminat-peminat kedua-dua team. Akhirnya DC membawa pulang wang kemenangan USD$125,000 dan trofi kejuaraan ESL One Genting dijulang buat kali pertamanya!
Berikut adalah highlights pusingan-pusingan tersebut daripada channel MidasHim:
Round 1.

Newbee memilih pick early game, tetapi DC pula memilih pick late game. Kami berpendapat DC seperti membuat pick yang salah ketika drafting.
Awal 30min pertama game melihat keganasan Newbee dengan 24 kills berbalas 7.
DC.Misery yang memilih Pudge cuba untuk memecahkan sinergi Newbee, tetapi Hook beliau sering gagal mencari mangsa tanpa mengorbankan diri.
Newbee.Sccc dengan pick Outworld Devourer memporak-perandakan rentak DC sehingga DC terpaksa GG di penghujung pusingan pertama.
Newbee 1 – 0 Digital Chaos
Round 2.

Newbee melakukan kesilapan dengan membiarkan DC pick fan-fave Naga Siren. DC.w33haa dengan hero Ursa menjadi farmer midlane berjaya. Nampaknya DC mengawal permainan di pusingan kedua.
Perebutan Aegis DC dimudahkan dengan Ulti pilihan Naga Siren yang membantu dominasi DC di pusingan kedua! Bagaimana pun Newbee. Sccc kembali menyamakan kills ke 14-14 dengan Ulti Ember Spirit.
DC.Resolut1on dengan Naga Siren dan DC.MoonMeander dengan Legion Commander menjalankan serangan dari Top Lane dan DC melakukan serangan split push serentak daripada Bottom Lane. Pertaruhan ini membawa hasil, apabila Newbee kelam kabut cuba untuk adapt, tetapi gagal. Match berakhir dengan GG drpd Newbee dan DC.Resolut1on sebagai MVP pusingan kedua.
Newbee 1 – 1 Digital Chaos
Round 3.

Drafting melihat Newbee memilih untuk bermain Magic game, manakala DC memilih untuk bermain Physical game. Newbee telah ban Meepo dan Naga Siren, dua heroes yang berjaya digunakan DC sepanjang tournament ini.
Tempo permainan sedikit perlahan dengan Newbee mengambil peluang dari kesilapan DC yang overpush Top dan Mid lane.
Permainan juga terhenti beberapa kali kerana lag yang dilaporkan dari kedua-dua pasukan.
DC menghadapi kesukaran untuk initiate serangan, kerana pilihan Newbee yang lebih advantageous di dalam teamfight. DC cuba memaksa beberapa serangan, tetapi kejayaan sering berpihak kepada Newbee. Pusingan ketiga berakhir dengan GG daripada DC apabila Newbee push sehingga ke throne.
Newbee 2 – 1 Digital Chaos
Round 4.

Drafting pusingan keempat menyaksikan DC pick heroes yang tertumpu kepada fast game. Newbee masih meneruskan ban ke atas Meepo dan Naga Siren.
DC.W33 memulakan pusingan dengan taunt pada Leshrac beliau, disertai sorakan para penonton.
DC bermain lebih berhati-hati, gabungan Ulti Bounty Hunter memberi Vision kepada Slark sekaligus memberi mereka beberapa peluang yang ternyata berhasil.
Kedua-dua pasukan melakukan cubaan menyerang throne tetapi acah-acah je nih.
DC.Resolut1on banyak membuka ruang dan menghasikan kekacauan dengan Slark bagi membolehkan DC mendahului 11-6 pada minit ke 25.
Akhirnya DC.Resolut1on menamatkan perlawanan dengan triple kill sekaligus memaksa Newbee untuk GG!
Newbee 2 – 2 Digital Chaos
Round 5.

Drafting pusingan kelima menyaksikan pick yang teamfight-oriented daripada DC.
Ternyata DC berjaya memporak-perandakan gameplay Newbee dengan permainan agresif dan teamfight yang sentiasa berjaya.
Permainan yang terhenti kerana lag tidak menghentikan keganasan DC yang meneruskan serangan-serangan mereka terutamanya dari DC.Resolut1on dengan Rage Lifestealer beliau yang mematikan serangan daripada Newbee yang banyak bergantung kepada magic.
Asakan berterusan sehingga DC mendahului kills pada 31-11 dan Newbee akhirnya GG pada minit ke-31.
Newbee 2 – 3 Digital Chaos

Ikuti album penuh bagi ESL One Genting 2017 di Arena of Stars! Terima kasih kepada Red Bull selaku minuman rasmi acara gemilang ini kerana telah menjemput team JomGaming!

ESL One Genting 2017 bermula hari ini. Team JomGaming berpeluang ke Arena of Stars bagi menyaksikan pertandingan DotA 2…
Posted by JomGaming on Jumaat, 6 Januari 2017


Kejohanan Rasmi Call of Duty Akan Berpindah Ke PC Pada 2021, Tapi Tetap Guna Controller

Sejak sekian lama, Call of Duty League, iaitu kejohanan rasmi untuk game shooter popular dari Activision itu, sentiasa diadakan di platform PlayStation. Walau bagaimanapun, bermula tahun hadapan, mereka akan mengadakan perubahan platform.
Bermula tahun 2021, Call of Duty League akan dilangsungkan di platform PC. Namun, apa yang aneh ialah kejohanan tersebut tidak akan menggunakan keyboard dan mouse, sebaliknya tetap akan kekal menggunakan controller sepertimana ketika ia diadakan di PS4.
Penamatan kejohanan ini dimainkan secara eksklusif di konsol menandakan yang mereka juga akan membuka fungsi cross-play untuk Call of Duty Challengers, iaitu pusingan kelayakannya. Pemain boleh memasuki kejohanan sama ada bermain di konsol atau di PC, yang penting hanya menggunakan controller.
Malah, pemain tidak boleh sewenang-wenangnya menggunakan apa jua jenis controller. Mereka mengatakan yang controller yang digunakan mestilah yang diluluskan oleh penganjur kejohanan, yang mana spesifikasi controller itu akan didedahkan tidak lama lagi.
Korang boleh baca kenyataan rasmi Activision mengenai perkara ini di pautan ini.


Bos Xbox Tak Anggap Lagi Sony Dan Nintendo Sebagai Pesaing Utama, Tapi Amazon Dan Google

Apabila bercakap tentang konsol gaming, tidak boleh tidak kita menyebutkan tiga jenama paling besar, iaitu PlayStation, Nintendo dan Xbox.
Saban tahun, Sony dan Microsoft menjadi seteru utama dalam membawakan konsol yang terbaik untuk para pemain. Perseteruan bertambah hangat pada tahun ini apabila masing-masing sedang bersedia untuk melancarkan PlayStation 5 dan Xbox Series X.
Tapi untuk konsol generasi akan datang itu, bos Xbox ada pandangan yang agak berlainan. Bercakap kepada Protocol, Phil Spencer beranggapan bahawa Sony dan Nintendo bukan lagi pesaing utama Microsoft, sebaliknya kini perhatian lebih tertumpu kepada Amazon dan Google.
Spencer berkeyakinan sebegitu kerana kedua-dua syarikat Jepun itu, Sony dan Nintendo, tidak memiliki infrastruktur awanan global berprestasi tinggi (top-end global cloud infrastructure) seperti yang dimiliki oleh Microsoft menerusi platform Azure. Salah satu fungsi utama yang dipromosikan untuk Xbox Series X ialah integrasi dengan teknologi xCloud mereka, yang mana ia akan membenarkan satu-satu game yang sama dimainkan di konsol, PC atau peranti mobile.
“Apabila berbicara tentang Nintendo dan Sony, kami mempunyai hormat yang tinggi kepada mereka, tapi kami melihat Amazon dan Google sebagai pesaing utama untuk bergerak ke depan,” kata Spencer. “Bukanlah untuk merendahkan Nintendo dan Sony, tapi syarikat gaming tradisional seolah-olah telah lari daripada posisinya. Saya rasakan mereka boleh cuba untuk mencipta semula Azure, tapi kami telah melaburkan berpuluh billion dolar untuk cloud sejak beberapa tahun ini.”
Spencer menegaskan Microsoft bersedia untuk bekerjasama dengan Nintendo dan Sony dalam inisiatif seperti membenarkan gamer daripada sistem berbeza untuk main dan berlawan bersama. Beliau menambah:
“Saya tak mahu berada dalam pertarungan terhadap perang format dengan mereka [Nintendo dan Sony] sementara Amazon dan Google sedang fokus terhadap bagaimana untuk memberikan gaming kepada 7 billion orang di seluruh dunia. Keseluruhannya, itulah matlamatnya.”
Dalam kata lain, nampaknya beliau lebih memandang Google Stadia sebagai pesaing utama kepada Xbox Series X berbanding PS5.
Apa pula pandangan korang? Setuju dengan keyakinan Phil Spencer ini?
PlayStation 5 dan Xbox Series X akan dilancarkan pada penghujung tahun ini, namun tiada tarikh pelancaran diumumkan setakat ini.


Epic Games Store Mengacah Satu Game Percuma Misteri Bakal Hadir Minggu Depan

Game percuma yang ditawarkan di Epic Games Store pada minggu ini telah didedahkan, iaitu The Lion’s Song.
Tidak seperti minggu-minggu sebelum ini yang terus mendedahkan game percuma minggu hadapannya, kali ini Epic Games telah mengacah satu game misteri.

Ini bukan kali pertama Epic Games mengacah game misteri seumpama ini. Sebelum ini, game misteri yang pernah diacah, akhirnya merupakan Grand Theft Auto V, dan disebabkan mendapat sambutan luar biasa, ia mengakibatkan Epic Games Store sesak.
Oleh itu, para peminat sudah mula berteka-teki, apakah game besar dan popular yang akan Epic Games berikan secara percuma ini pada minggu hadapan.
Game misteri tersebut akan didedahkan dan boleh mula diambil pada 20 Mei ini, 11 malam (waktu Malaysia).


Jom Mulakan Musim Baru Bola Sepak Dengan Sertai Pertandingan FIFA 18 Di Nagaming, Kuala Lumpur!

Inilah masa terbaik untuk mula melangkah ke musim baru 2018!

NaGaming bakal menganjurkan sebuah pertandingan FIFA 18 pada hujung bulan ini di ibu kota, Kuala Lumpur. Bagi korang yang ingin mencari pengalaman dan mengkaji lebih mendalam tentang game yang baru sahaja dilancarkan ini, pastinya memasuki pertandingan kompetitif seperti ini adalah jalan terbaik untuk belajar.
Berikut adalah butiran yang perlu korang tahu tentang pertandingan ini:

Nama Pertandingan: NaGaming FIFA 18 Tournament
Lokasi: NaGaming, Taman Melawati, Kuala Lumpur.
Tarikh: 29 Oktober 2017 (Ahad)
Slot: 64 pemain
Yuran: RM35
Platform: PS4
Hadiah Kemenangan:
-Juara: RM600
-Naib Juara: RM300
-Tempat Ketiga: RM150
-Tempat Keempat: RM50

Berminat? Korang boleh teruskan mendaftar di sini. Korang juga boleh dapatkan maklumat lebih lanjut melalui Facebokk Event pertandingan ini, atau hubungi Yazid (+60125402341).

Apa tunggu lagi? Jangan tunggu lama-lama untuk mulakan musim FIFA 18!


Bila Abah Review PS+: Koleksi Game Segera Julai 2016!

Selamat Hari Raya Aidilfitri Abah ucapkan kepada semua pembaca-pembaca JomGaming! Kali ini jom kita layan apa yang PlayStation Plus sediakan untuk kita pada bulan Julai ini.

Menarik ke tak game-game yang disajikan? Jom layan:
Saints Row: Gat Out Of Hell (PS4)

Minat game yang pelik, ganas dan menghiburkan? Saints Row: Gat Out Of Hell mungkin merupakan pilihan korang. Merupakan epilog kepada Saints Row IV, kali ini korang akan ke neraka dalam misi menyelamatkan Boss Saints, korang akan memainkan watak leftenan Saints iaitu Johnny Gat. Berperang dan bunuh kesemua tentera syaitan dan yang penting, selamatkan Boss korang.
FURI (PS4)

Game menarik ini merupakan game dari Takashi Okazaki – pereka game Afro Samurai. Bermain sebagai seorang samurai, korang akan menentang sekelompok boss-boss yang susah dan brutal. Gunakan kepantasan korang mengelak, membantai menggunakan skill samurai korang dan juga gunakan kebijaksanaan korang dalam menewaskan setiap musuh.
God of War™ Chains of Olympus (PS Vita)

Spartan yang ganas dan brutal kembali lagi! Siapa lagi kalau bukan Kratos, dan kali ini mengisahkan kisah Kratos ketika berkhidmat untuk Olympian Gods. Apakah misi yang ada di dalam Chains Of Olympus? Kena la download!
Oreshika: Tainted Bloodlines (PS Vita)

Game berkonsepkan Role-Playing Games ini membawa korang kembali ke zaman samurai Jepun. Bina clan samurai – sekumpulan samurai yang telah dibunuh dengan kejam oleh ahli sihir, dan mengembara dalam misi membalas dendam dan mengembalikan semula nama baik clan korang.
Fat Princess (PS3)

Game comel dan cute ini bergenrekan Role-Playing Games. Misi korang mudah, selamatkan puteri raja yang telah diculik! Terdapat 5 pilihan kelas unik Warriors, Ranger, Worker, Mage dan juga Priest. Tawan kubu musuh dan musnahkan apa sahaja halangan untuk menyelamatkan puteri kesayangan korang.
Call of Juarez: Bound in Blood (PS3)

Jom kembali ke era sebelum tamatnya American Civil War. Bermain sebagai koboi, korang akan memainkan 2 watak adik beradik iaitu Ray McCall dan juga Thomas McCall. Di dalam game bergenrekan first-person shooting ini akan membawa korang mengembara mencari emas sekaligus menyelamatkan keluarga korang.
Pilihan game-game yang disediakan kali ini nampak menarik! Tak sabar dah? Kita tunggu review dari Abah nanti!
ADIOS!!


Rainbow Six: Jom Main Polis Sentri!

Hola!! Gamers, korang tentu dah familiar dengan nama Tom Clancy kan. So jom ikut kiteorang usha game terbaru daripada dieorang Rainbow Six Siege!

Yeah!! Berita baik untuk korang semua, developer Ubisoft Montreal mengumumkan bahawa Rainbow Six Siege akan menemui korang pada 1 December 2015.
Game ni nampak menarik pada pandangan penulis kerana korang akan bermain sebagai taktikal team ataupun S.W.A.T dan akan berhadapan dengan pengganas dalam bermacam-macam situasi yang mendebarkan seperti menyelamatkan tawanan, mematikan bom dan sebagai nya.

Game yang boleh dimainkan secara single player ataupun multiplayer mode ini juga akan di keluarkan secara Beta dahulu pada 24 September 2015. So sekiranya korang nak dapatkan access Beta ini, korang boleh lah daftar di SINI.
So apakata kita layan dulu trailer Rainbow Six Siege:

Pergh!! Tgk trailer pun dah buat penulis teruja. So korang macam mana? Kita tunggu 1 December ni ok??

ADIOS!!


KBS Umumkan Esports Integrated (ESI) – Pelan Esukan Nasional Yang Lebih Mampan Dan Inklusif

Kementerian Belia dan Sukan (KBS) Malaysia, dengan kerjasama Impact Integrated, telah mengumumkan Esports Integrated (ESI) — sebuah inisiatif ekosistem untuk mendorong pertumbuhan dan kepelbagaian dalam industri esports tempatan yang lebih rancak, mampan dan inklusif.
Melalui kenyataan akhbar yang disiarkan, empat kunci utama menjadi tonggak dalam pembangunan ekosistem esports ini, iaitu:
Sebuah platform digital yang digunakan sebagai pusat ekosistem esukan negara merangkumi fungsi ‘tournament engine’ secara online.Melancarkan Litar Esukan Malaysia yang terdiri daripada Kejohanan Esukan Malaysia dan Liga Esukan Malaysia dengan sistem pengumpulan mata yang berpusat di platform.Menjalankan Siri Persidangan Esukan sebagai acara tahunan dengan edisi pertama yang dijadualkan pada akhir tahun ini. Persidangan selama 2 hari tersebut bertujuan menyediakan peluang mengembangkan rangkaian dan berfungsi sebagai platform yang digunakan untuk perbincangan, menuju ke sidang kemuncak skala yang lebih besar yang menarik pelaku industri serantau pada tahun-tahun yang akan datang.Menyokong rangka kerja dan garis panduan yang lebih baik untuk mendorong perubahan positif dalam industri.
Sebahagian daripada rancangan jangka masa panjang untuk Pelan Esukan Nasional, ESI juga akan menjalankan program Pembangunan Kapasiti yang dijadualkan bermula pada tahun 2021 di mana program ini akan memberitumpuan yang lebih baik kepada penganjur kejohanan, penganjur acara, pengurus pasukan dan jurulatih untuk menaiktaraf industri esukan profesional negara.
ESI juga mendedahkan bahawa mereka akan membina sebuah hab esukan rasmi milik KBS di Spacerubix, Puchong — dijangka siap dibina pada tahun 2021. Hab tersebut bukan sekadar tempat kejohanan atau acara sahaja, malah ia akan menjadi pusat latihan bagi pemain amatur dan profesional, jurulatih serta pemain industri.
Ketika merasmikan ESI di Majestic Hotel, Kuala Lumpur, Menteri Belia dan Sukan, Dato’ Sri Reezal Merican Naina Merican, berkata, “KBS telah menyerahkan mandat kepada Impact Integrated untuk menerajui ESI bagi memangkin pertumbuhan industri esukan yang rancak, mampan dan inklusif di Malaysia.”
“Dengan pembangunan esukan yang rancak di rantau ini, inisiatif ini bukan sahaja dapat mewujudkan peluang untuk meningkatkan kemahiran belia, tetapi juga menyediakan platform untuk belia mengembangkan dan menaiktaraf industriesukan di negara ini.”
Ahmed Faris Amir, Ketua Pegawai Eksekutif Impact Integrated dalam kenyataannya pula berkata, “ESI akan mewujudkan ekosistem esukan yang rancak, mampan dan inklusif serta membolehkan pertumbuhan, memastikan perlindungan dan memupuk kepelbagaian untuk pemain esukan dari segenap pelosok tanah air.”
Korang boleh ikuti perkembangan ESI melalui akaun-akaun rasmi mereka di Facebook, Twitter dan Instagram.


Immortal Planet Menjanjikan Cabaran Bagi Peminat-Peminat Action RPG

Keluaran indie terbaru dari teedoubleuGAMES yang dikenali sebelum ini dengan Ronin.

Dibangunkan oleh teedoubleuGAMES, Immortal Planet adalah sebuah action RPG yang menjangka akan memberi cabaran kepada pemain dengan membawa sedikit sebanyak unsur siri Souls kepada gameplay. Setiap gerak-geri dalam pertarungan haruslah dirancang dan tidak menyerang secara melulu, menjadikan gerakan seperti menepis dan mengelak adalah satu kemahiran yang wajib dipelajari.
Dalam Immortal Planet, pemain akan membawa watak sebagai Awakewalker yang tersedar dari cryosleep dan tidak mempunyai sebarang ingatan tentang kisah silamnya. Dalam usaha mendapatkan memorinya yang hilang, pemain akan mengembara ke seluruh ceruk di planet yang sejuk membeku.
Berikut adalah trailer bagi Immortal Planet.

Immortal Planet akan diterbitkan pada 28 Julai untuk PC (Steam).


Saksikan Trailer Baru FIFA 21 Yang Ada Dua Lipa, Lewis Hamilton, Zinedine Zidane

Nampaknya laporan awal dua minggu lalu yang mengatakan beberapa selebriti bukan dari dunia bola sepak seperti Dua Lipa akan ditampilkan ke dalam FIFA 21, telah diumumkan secara rasmi oleh EA Sports.
Dalam trailer terbaharu yang dikeluarkan, aksi Dua Lipa, Lewis Hamilton, Zinedine Zidane, Patrick Mahomes, Giannis, dan Joel Embiid sebagai salah satu karakter yang ada dalam mode Volta Football telah diperlihatkan.

🚨 New #GROUNDBREAKERS Incoming 🚨@DUALIPA, @LewisHamilton, Zinedine Zidane, @PatrickMahomes, @Giannis_An34, & @JoelEmbiid are coming to #VOLTA 👊 #FIFA21 pic.twitter.com/Uu5NwCMuoZ— EA SPORTS FIFA (@EASPORTSFIFA) November 23, 2020

Karakter-karakter ini akan dilancarkan pada Disember nanti, yang mana setiap satu karakter ini akan dikeluarkan satu per satu pada setiap minggu. Pemain perlu mengalahkannya, untuk mendapatkannya.


Jalan Cerita The Last of Us Part II Akan “Memecahbelahkan” Peminat, Kata Pengarah

Sony dan Naughty Dog telah melancarkan satu siri video terbaharu bagi mempromosikan The Last of Us Part II. Ia akan mengumpulkan komen-komen para pembangun Naughty Dog terhadap bagaimana mereka membangunkan game ini, atau dalam kata lain, siri video di sebalik tabir pembikinan.
Empat video akan dikeluarkan sepanjang siri ini, yang akan dipecahkan kepada jalan cerita, gameplay, perincian dan dunianya. Video pertama, digelar ‘Inside the Story’, telahpun dimuatnaik, dan korang boleh tontonnya di bawah.
Berikut ialah jadual yang telah diumumkan untuk siri video ini:
13 Mei: Inside the Story
20 Mei: Inside the Gameplay
27 Mei: Inside the Details
3 Jun: Inside the World

Video dimulakan dengan pengarah game ini, Neil Druckmann, bercakap tentang apakah tema utama yang akan digunakan dalam game ini — iaitu mencipta sebuah cerita yang membuat ulasan tentang putaran keganasan, dan bagaimana pelbagai tindakan boleh mengakibatkan tindakan lain serta memaparkan semua aspek berbeza yang boleh terhasil daripada itu.
Pastinya tarikan utama dalam penjelasan daripada Druckmann ini ialah beliau mengatakan yang sekuel ini akan menjadi sebuah game yang “memecahbelahkan” pemain berbanding game pertamanya.
“Akan sentiasa ada ketakutan apabila kamu membikin sesuatu yang menakjubkan, dan apabila kamu kembali kepadanya [sekuel], kamu akan merosakkannya. Kamu merosakkannya adalah apa yang membuatkan ia istimewa,” kata Druckmann.
Para peminat yang berpecahbelah pastinya sesuatu yang sudah boleh kita jangkakan kerana sejak jalan cerita game ini telah tertiris bulan lalu, kebanyakan yang sudah mengetahuinya tidak berpuas hati dengan apa yang disajikan Naughty Dog dalam sekuel ini.
Kemarahan mereka ini telah membuatkan Sony terpaksa menutup komen dan nisbah like/dislike di video-video The Last of Us Part II di Youtube, termasuk jugalah video terbaharu ‘Inside The Story’ ini.

The Last of Us Part II akan dilancarkan pada 19 Jun ini, eksklusif untuk PS4.


The Game Awards Terlupa Nak Umumkan Satu-Satunya Anugerah Yang Dimenangi PUBG Semalam

Alamak! terlupalah pulak!

Semasa The Game Awards 2017 yang berlangsung semalam, ada kategori yang didedahkan secara gah dan memanggil pemenangnya naik ke pentas; dan ada juga beberapa kategori yang hanya diumumkan pemenangnya secara lisan sahaja.
Walau bagaimanapun, kalau korang perasan dalam laporan kami semalam, ada satu kategori yang tertinggal, yang mana tiada pemenang yang diumumkan, walaupun dalam senarai pencalonan terakhir, kategori tersebut ada, iaitu Best Multiplayer Game.
Best Multiplayer Game nampaknya telah dimenangi oleh PlayerUnknown’s Battlegrounds, iaitu satu-satunya anugerah yang berjaya dirangkul oleh game keluaran PUBG Corp. ini. Ia telah mengalahkan Destiny 2, Mario Kart 8 Deluxe, Splatoon 2, Fortnite dan Call of Duty: World War II.
Bercakap kepada Polygon, orang kuat di belakang The Game Awards, Geoff Keighley telah memohon maaf atas tertundanya pengumuman pemenang itu.
Selain Best Multiplayer Game, PUBG juga tersenarai dalam Best Ongoing Game, yang mana telah dinobatkan kepada Overwatch. Dan semestinya, seperti semua tahu, PUBG turut tersenarai dalam anugerah Game of the Year, yang mana ia dengan cemerlangnya telah dimenangi oleh The Legend of Zelda: Breath of the Wild.
Pencalonan PUBG dalam anugerah Game of the Year boleh dikatakan menjadi kontroversi, yang mana ramai mempersoalkan bagaimana sebuah game yang belum dilancarkan sepenuhnya, masih berada dalam versi Early Access, boleh tercalon dalam beberapa kategori termasuk anugerah Game of the Year. Hanya juri di belakang The Game Awards ada jawapannya.

Apa-apa pun, korang boleh lihat senarai penuh para pemenang di The Game Awards 2017 di sini.
JomBaca: Tonton Trailer Terbaru Dari PlayerUnknown’s Battlegrounds Yang Memaparkan Map Gurun “Miramar”